KAKO POSLOVATI SA AMERIKOM\nU Privrednoj komori Srbije, 24. novembra 2009.godine odžana je konferencija "Kako poslovati sa Amerikom", u cilju predstavljanja potencijala poslovanja na američkom tržištu. Zahvaljujući izlaganju i prenošenju iskustva srpskih kompanija, koja imaju uspeha u saradnji sa američkim partnerima, učesnici konferencije su imali priliku da saznaju šta ih sve očekuje, kakva su prilagođavanja neophodna i kako da se nose na putu uspostavljanja i razvoja poslovnih poduhvata na tržištu SAD-a.\nTrenutna privredna saradnja dve zemlje daleko zaostaje za realnim mogućnostima obe strane a robna razmena je na veoma niskom nivou. Potencijali saradnje, prvenstveno kroz povećanje izvoza identifikovani su u oblasti prehrambene ,organske, konditorske industrije, zatim nekih proizvoda hemijske i farmaceutske industrije, proizvoda drvne i industrije nameštaja i industrije tekstila.\nDirektne stane investicije, izvoz, uvoz, stvaranje partnerskih odnosa sa američkim kompanijama i zajednička ulaganja čine osnove bilateralne saradnje Srbije i SAD, istakao je ataše za trgovinu Ambasade SAD Kameron Verker obraćajući se prisutnim privrednicima. Poznavanje engleskog jezika, kompetentnost i samopouzdanje – osnovni su parametri na putu ka uspehu na tržištu Amerike, rekao je Verker i naglasio da ciljnu grupu treba da predstavljaju mala i srednja preduzeća. Zorica Mihajlović iz Trgovinskog odeljenja ambasade SAD, predstavila je aktivnosti podrške u Srbijii i SAD. Šef odseka Sektora za bilateralu Ministarstva ekonomije i regionalnog razvoja Republike Srbije Zoran Malić predstavio je stanje i perspektive bilateralno – ekonomske saradnje Srbije i SAD.\nPredstavnici srpskih kompanija, koje su sarađujući sa američkim partnerima iskusili sve blagodeti ali prepereke poslovanja, preneli su iskustva i uputili veoma korisne preporuke srpskom biznisu u cilju stvaranja i poštovanja dobrih poslovnih praksi koje su veoma cenjene na američkom tržištu. Pristup američkim partnerima, komunikacija, znanje engleskog jezika, uredna i prilagođena deklaracija, odgovarajuće pakovanje proizvoda za američko tržište, značaj dobrog nastupa na sajmovima i postsajamske aktivnosti samo su neke od brojnih preporuke i iskustva koja su govornici podelili sa učesnicima konferencije.


Pazaraca hiljade ili samo trista u Ivanjici? - Utakmica.rs\n27.03.2014. 21:19 N. Hadžibulić\nDan posle pobede nad Vojvodinom u Novom Pazaru počelo je da se priča o gostovanju u Ivanjici, i o deset obezbeđenih autobusa.\nIvanjica koja je udaljena nešto više od dva sata od Novog Pazara uvek je bila prava poslastica za gostujuće fudbalere koji su se u Ivanjici uvek osećali kao kod kuće. Pazarskih Navijača je uvek bilo mnogo zbog blizine dva grada i osim prevoza koje obezbedi klub uvek pođe bar još toliko navijača o svom trošku, i uvek tribina na kojoj se nalaze gostujući navijači je bude krcata.\nMeđutim, bili smo prisutni razgovoru u kojoj jedna od osoba iz uprave kluba, koja je zadužena za prevoz navijača je rekla između ostalog da ima samo trista karata za utakmicu i da niko bez karte neće moći da prisustvuje meču. Danas su navijači obavešteni da niko ko bude išao sa autom neće moći da uđe u Ivanjucu upšte, a ne da prisustvuje utakmici.\nNavijači su bili najavili bokot posle zabrane odlaska u Beograd protiv OFK Beograda, ali je predsednik kluba, Nedžad Dragolovčanin obećao da će sve učiniti kako bi obezbedio navijačima prevoz i da je on uz njih u svakom trenutku, i oni su odustali od bojkota. Na žalost navijača on je iz zdravstvenih razloga u Nemačkoj, tako da su prepušteni su dogovoru sa ostatkom uprave sa kojom navijači nisu u najboljem odnosu još od kada je iz kluba otišao tadašnji predsednik klluba i miljenik navijača Bojan Radovanović. Da li će se ponovo okrenuti bojkotu ili će ipak uprava kluba obezbediti prevoz saznaćemo do subote kada se igra utakmica između Javora i Novog Pazara.\nStranica učitana za 0.209615 sekundi.


Odluka o otvaranju tržnih centara u Srbiji možda krajem sedmice - Virus korona - Region\nOdluka o otvaranju tržnih centara u Srbiji možda krajem sedmice\nFoto: Tanjug/Arhiva | Odluka o otvaranju tržnih centara u Srbiji možda krajem sedmice\nTanjug 07.04.2021 09:01\nBEOGRAD - Očekujem da ćemo krajem ove sedmice donijeti odluku da se otvore tržni centri, a da do kraja juna počnemo da planiramo organizaciju događaja kojima Beograd živi, izjavio je zamjenik gradonačelnika Goran Vesić.\nOn je naglasio da je u Beogradu više od 36 odsto revakcinisanih građana, što je veliki uspjeh.\n"Insistiramo na tome da naš model mora da bude prilagođen našoj situaciji, a ona je mnogo bolja nego u drugim evropskim zemljama. Mi smo uspešniji od Nemačke, Italije, Francuske. Imamo manje zaraženih i više vakcinisanih i ja očekujem da ćemo krejam ove nedelje doneti odluku da se otvore i tržni centri", rekao je Vesić gostujući na televiziji Pink.\nDoktor Predrag Kon je rekao da "ne smemo da postanemo žrtve nestrpljenja, jer i dalje imamo veliki broj zaraženih ljudi, i pacijenata u bolnicama i da se pre popuštanja mera mora videti jasno da je veći otpust sa bolničkog lečenja od prijema".\nOpasna praksa u Sloveniji: Namjerno se inficiraju radi lakšeg pu\nU Hrvatskoj preminulo 25 osoba, 422 novozaraženih\nNakon 11 dana zaključavanja, Slovenija ublažava mjera


Zelena stranka na konferenciji o održivom razvoju „Serbia Goes Green“ - Zelena stranka\nPočetna SaopštenjaZelena stranka na konferenciji o održivom razvoju „Serbia Goes Green“\nPovodom Dana planete Zemlje, 20. aprila je u Beogradu održana Konferencija „Serbia Goes Green“.\nU panel diskusiji o Poglavlju 27 koje se tiče oblasti životne sredine, zbog svoje kompleksnosti i zahtevnosti, simbolično nazvanoj Kvaka 27, učešće je uzeo i potpredsednik Zelene stranke, dr Ratko Bajčetić, koji je zajedno sa ostalim učesnicima pokušao da obrazloži važnost ove teme, kako za procese evrointegracija, ali još više, za potrebe građana Srbije. Pomenute su, i delimično razjašnjene, samo neke od podoblasti ovog poglavlja, jer je vreme trajanja panel diskusije bilo ograničeno. Stavovi Zelene stranke i aktivnosti u okviru ovog Poglavlja, što se tiče samih politika, ali i problema koji nas kroz pregovarački proces ovog Poglavlja očekuju, u potpunosti su prezentovani i kod publike su naišli na veliko razumevanje i odobravanje.\nNa drugoj panel diskusiji koja je za temu imala prezentaciju ekološki svesnih kompanija u svetu i kod nas, predstavljene su neke od svetskih kompanija, koje mogu i treba da budu uzor u svom odnosu prema životnoj sredini. Svoje inovativne i ekološki odgovorne programe prezentovale su i neke kompanije koje su i same bile sponzori ove Konferencije, pa je tako Kompanija Marbo prezentovala inovacije u korišćenju otpadnih muljeva za proizvodnju biogasa, odnosno energije.\nNovi Sad, kao zeleni grad, i aktivnosti i projekte koji se u Novom Sadu sprovode u cilju očuvanja životne sredine, prisutnima je predstavila Dragica Branković, pomoćnik načelnika gradske Uprave za životnu sredinu.\nO ekoturizmu, kao drugačijoj i aktivnijoj vrsti odmora prisutnima je pričao Nemanja Nešković iz World Wild Fonda za Srbiju.\nPoslednja panel diskusija bila je posvećena obnovljivim izvorima energije i našim mogućnostima u korišćenju istih.\nKonferenciji su ispred Zelene stranke, pored dr Ratka Bajčetića, potpredsednika stranke, prisustvovali i Branislava Jeftić, potpredsednica stranke, i Nebojša Vraneš, predsednik Saveta Zelene stranke za zaštitu životne sredine. U pauzi Konferencije, Branislava Jeftić i dr Ratko Bajčetić imali su zanimljiv i aktivan razgovor sa njegovom ekselencijom Jan Lundinom, ambasadorom Kraljevine Švedske u Srbiji. Konstatovana je velika zainteresovanost, kako gospodina ambasadora, tako i Vlade Kraljevine Švedske da Srbiji pomogne u tranzicionim procesima i ubrza put do statusa člana Evropske Unije. Takođe, gospodin Jan Lundin pohvalio je nastup potpredsednika stranke na panel diskusiji i izrazio veliko interesovanje za rad i aktivnosti Zelene stranke.\nTeme: Obnovljivi izvori energijeZelena strankazaštita životne sredineOdrživi razvoj\nObnovljivi izvori energije su izvori energije koji se dobijaju iz prirode te se[...]


Jeremić za bolje odnose sa SAD, ali bez promene stava o Kosovu\nBlic - 26.04.2009\nMinistar spoljnih poslova Vuk Jeremić rekao je da se Srbija zalaže za popravljanje odnosa sa Vašingtonom, ne menjajući svoju Ustavom zacrtanu državnu politiku prema Kosovu i Metohiji. Jeremić je kazao da je Srbija prošla kroz jednu izuzetno tešku fazu u odnosima sa SAD, koja još traje.\nJeremić: Velika saglasnost sa SAD\nB92 - 24.04.2009\nVašington -- Šef diplomatije Srbije Vuk Jeremić izjavio je u Vašingtonu da postoji obostrana želja Srbije i Sjedinjenih Američkih Država za poboljšanjem međusobnih odnosa. "Postoje razlike što se tiče budućeg statusa Kosova, ali ima mnogo pitanja o kojima su nam pogledi apsolutno identični", rekao ...\nJeremić: Obostrana želja Srbije i SAD za poboljšanjem odnosa\nBlic - 24.04.2009\nŠef srpske diplomatije Vuk Jeremić izjavio je u Vašingtonu da postoji obostrana želja Srbije i Sjedinjenih Američkih Država za poboljšanjem međusobnih odnosa. "Postoje razlike što se tiče budućeg statusa Kosova, ali ima mnogo pitanja o kojima su nam pogledi apsolutno identični", rekao je Jeremić ...\nSilajdžić osudio Jeremićeve stavove\nBanja Luka -- Bošnjački član u Predsedništvu BiH Haris Silajdžić osudio je stavove o BiH, koje je u intervjuu “Vašington tajmsu“ izneo šef diplomatije Srbije Vuk Jeremić. "Izjava ministra vanjskih poslova Srbije Vuka Jeremića da Bosna i Hercegovina 'nije država nego protektorat' predstavlja ...\nJeremić u poseti SAD\nB92 - 23.04.2009\nBeograd -- Šef diplomatije Srbije Vuk Jeremić će u Vašingtonu razgovarati o bilateralnoj saradnji i o miru i stabilnosti na zapadnom Balkanu sa visokim zvaničnicima SAD. Jeremić je izjavio da su ovo prvi kontakti na visokom nivou od kada je Barak Obama izabran za američkog predsednika i da je od ...\nJeremić: Kosovo ostaje kamen spoticanja u odnosu Srbija-SAD\nBlic - 23.04.2009\nMinistar spoljnih poslova Srbije Vuk Jeremić sastao se večeras sa zamenikom američkog državnog sekretara Džejmsom Štajnbergom s kojim je razgovarao o bilateralnim odnosima dveju zemalja, unapređenju ekonomske saradnje i pitanju Kosova.\nAlkalaj protestuje kod Jeremića\nSarajevo -- Ministar spoljnih poslova BiH Sven Alkalaj negodovoa je povodom stavova o toj zemlji koje je šef diplomatije Srbije Vuka Jeremić izneo u “Vašington tajmsu“. Alkalaj je, u telefonskom razgovoru s Jeremićem, iskazao nezadovoljstvo povodom iznetih stavova i "neprimjerenog mešanja srpskog ...\nAlkalaj nezadovoljan izjavom Jeremića "Vašington tajmsu"\nMinistar spoljnih poslova BiH Sven Alkalaj je, u telefonskom razgovoru sa šefom diplomatije Srbije Vukom Jeremićem, izrazio oštro negodovanje povodom njegovih stavova iznesenih u današnjem intervjuu "Vašington tajmsu". Alkalaj je, u razgovoru sa Jeremićem, rekao da je, kako je navedeno u saopštenju ...\nJeremić: Nećemo priznati Kosovo\nB92 - 22.04.2009\nBeograd -- Šef diplomatije Srbije Vuk Jeremić kaže za “Blic“ da je uveren da će Međunarodni sud pravde u Hagu, povodom secesije Kosova, doneti odluku u korist Srbije. Jeremić je poručio da vlada u Beogradu neće priznati Kosovo ni po koju cenu.\nŠta god odluče, ne priznajemo Kosovo\nBlic - 22.04.2009\nLicitiranje rokovima za korake Srbije na putu ka Evropskoj uniji odavno je manir domaćih političara, ali je zemlja do sada činila, praktično, samo polukorake. Ministar spoljnih poslova Srbije Vuk Jeremić u intervjuu za „Blic“ slaže se da je do sada moralo da bude urađeno više, ali je posle sastanka ...\nSolana i Jeremić o saradnji\nB92 - 21.04.2009\nBrisel -- U suočavanju sa ekonomskim teškoćama neophodna je bliska saradnja EU i Srbije, ocenili su Havijer Solana i šef diplomatije Srbije Vuk Jeremić. Kako je saopšteno iz kabineta visokog predstavnika EU Havijera Solane, ministar Jeremić i on imali su "veoma dobar i prijateljski sastanak", na ...\nBez viza u EU do kraja godine\nBlic - 21.04.2009\nMinistar spoljnih poslova Srbije Vuk Jeremić izrazio je posle susreta sa evropskom komesarom za proširenje Olijem Renom u Briselu snažno uverenje da će EU do kraja godine ukinuti vize za srpske građane. Jeremićev optimizam u vezi sa liberalizacijom viznog režima potvrdio je i Ren koji je istakao da ...\nJeremić na savetu Uneska\nPariz -- Građani Srbije žele pomirenje, kompromis i sporazum, izjavio je ministar spoljnih poslova Srbije Vuk Jeremić u govoru na zasedanju saveta Uneska u Parizu. Jeremić je upozorio da tome neće doprineti pokušaji da se kultura instrumentalizuje kao sredstvo konflikta.\nJeremić: Srpski manastiri ne smeju postati pioni\nMinistar spoljnih poslova Srbije Vuk Jeremić pozvao je danas UNESKO i međunarodnu zajednicu da pomognu u zaštiti i očuvanju srpske kulturne baštine na Kosovu i da ne dopuste da se kulturno nasleđe zloupotrebaljava u političke svrhe.\nUkidanje viza do kraja godine?\nB92 - 20.04.2009\nBrisel, Beograd -- Evropski komesar za proširenje Oli Ren i ministar spoljnih poslova Srbije Vuk Jeremić očekuju liberalizaciju viznog režima Srbije i EU do kraja godine. Ren i Jeremić su na konferenciji za novinare predvideli da bi Evropska komisija do kraja češkog predsedavanja EU, krajem juna, ...


Borac i Vojvodina uskoro i zvanično postaju bratski klubovi – mojKontakt portal – Radio Televizija Kontakt\nZvaničnom posjetom visoke delegacije Banjalučana Fudbalskom centru „Vujadin Boškov“ udareni su temelji jedne mnogo bliže saradnje na obostranu korist.\nZoran Pavlović, sportski menadžer novosadske „Stare dame“ izjavio je zvaničnom sajtu Novosađana da je sastanak bio prvi korak ka uspostavljanju sportske saradnje dva kluba koja će uskoro biti ozvaničena potpisivanjem ugovora.\n“U najkraćem, sporazum će podrazumijevati da će Vojvodina biti prva opcija svakom mladom, talentovanom igraču Borca kao i da će u suprotnom smeru, put Banjaluke, odlaziti fudbaleri Vojvodine koji će se kaliti u prvenstvu Bosne i Hercegovine”, rekao je Pavlović.\nPrema njegovim riječima, uskoro će biti dogovorene i prijateljske utakmice.\n“Sa delegacijom Borca načelno smo dogovorili da će se u okviru proslave 100-godišnjice crveno-bijelih odigrati jedna ili dvije prijateljske utakmice dva kluba”.\nSastanku su sa strane domaćina prisustvovali generalni sekretar Voše Radisav Rabrenović, sportski menadžer Vojvodine Zoran Pavlović i menadžer Nikola Pavlović, dok su banjalučke crveno-plave predstavljali direktor omladinske škole Slobodan Starčević i članovi Radne grupe Draško Ilić i Darko Ljubojević, inače potpredsjednik Fudbalskog saveza BiH.\n(MONDO, foto: FK Vojvodina)\nObustava saobraćaja u Ulici braće Miletić u naselju Novoselija


"Do početka turističke sezone vodosnabdijevanje Velikog pijeska biće iz sistema Regionalnog vodovoda" | Aktuelno\nNaslovna CRNA GORA “Do početka turističke sezone vodosnabdijevanje Velikog pijeska biće iz sistema Regionalnog vodovoda”\n“Do početka turističke sezone vodosnabdijevanje Velikog pijeska biće iz sistema Regionalnog vodovoda”\nIsto tako, resorno ministarstvo je prihvatilo inicijativu Opštine Bar i odobrilo realizaciju projekta “Izrade studije vodosnadbijevanja Opštine Bar”\nNa inicijativu predsjednika Opštine Bar, Dušana Raičevića održan je sastanak sa direktorom Regionalnog vodovoda Goranom Jevrićem po pitanju rješavanja vodosnabdijevanja dijela naselja Veliki pijesak, saopšteno je iz Opštine Bar.\nSastanku su, pored predstavnika nadležnih opštinskih organa, Regionalnog vodovoda i doo “Vodovod i kanalizacija” Bar,, prisustvovali i predstavnici hotelskih kompleksa na ovom dijelu barske rivijere, hotela Kalamper i Resort Ruža vjetrova.\nKako je navedeno, sastanak je nastavak započetih aktivnosti lokalne uprave da, u saradnji sa svim relevantnim institucijama ide u pravcu rješavanja višedecenijskog problema vodosnabdijevanja na teritoriji barske opštine.\n“U prethodnom periodu, Opština Bar je inicirala postupak uskladjivanja Glavnog projekta saobraćajnice “Bratstvo i jedinstvo” u zahvatu DUP-a “Veliki pijesak” sa važećim propisima, na koji način se stiču preduslovi za rješavanje pitanja vodosnabdijevanja dijela naselja Veliki pijesak. Raduje spremnost Regionalnog vodovoda da sa tehničkog i stručnog aspekta doprinese rješavanju ove problematike. S tim u vezi, u proteklom periodu predstavnici Opštine su u saradnji sa stručnim timom Regionalnog vodovoda i doo “Vodovod i kanalizacija” Bar razmatrali tehničke načine priključenja na odvojak Regionalnog vodovoda na prostoru Velikog pijeska.”, istakao je Raičević.\n“Niz zajedničkih aktivnosti u prethodnom periodu pokazuju spremnost Regionalnog vodovoda da bude partner Opštini Bar u realizaciji projekata vodosnabdijevanja bezvodnih područja barske opštine, pogotovo na jezerskom dijelu, gdje takodje prolazi infrastruktura Regionalnog vodovoda. Očekujem da će do Nove godine biti kompletirana sva neophodna admnistrativna procedura, kako bi do početka naredne turističke sezone imali obezbijedjeno vodosnabdijevanje ovog dijela Velikog pijeska iz sistema Regionalnog vodovoda, na zadovoljstvo mještana i turističkih poslenika sa ovog područja”, poručio je Goran Jevrić, direktor Regionalnog vodovoda.\nKako se navodi u saopštenju, predstavnici hotela Kalamper i Ruža vjetrova, Emin Kalamperović i Miloš Golubović izrazili su zadovoljstvo zajedničkom inicijativom da se pitanje vodosnabdijevanja dijela naselja Veliki pijesak riješi u skorijem roku i izrazili spremnost da pruže pomoć i podršku kako bi voda što prije došla do krajnjih korisnika naselja, koje je u zadnje vrijeme značajan generator turističke ponude barske opštine.\n“Na sastanku, koji je bio radnog karaktera, utvrdjeni su dalji koraci po pitanju izgradnje predmetne saobraćajnice i samim tim odgovarajuće infrastrukture i definisan način i postupak neophodan za izradu projektno-tehničke dokumentacije za njeno priključenje na Regionalni vodovod, prvenstveno kroz izgradnju rezervoara i cjevovoda, radi bolje tehničke iskorišćenosti u što skorijem vremenskom periodu.\nTakođe, dogovorene su dalje radnje po pitanju vodosnabdijevanja Čanja i II visinske zone Sutomora, kao zajednička aktivnost Opštine Bar, Regionalnog vodovoda i lokalnog vodovodnog preduzeća”, piše u saopštenju.\nIsto tako, resorno ministarstvo je prihvatilo inicijativu Opštine Bar i odobrilo realizaciju projekta “Izrade studije vodosnadbijevanja Opštine Bar” . S tim u vezi Uprava javnih radova je započela odredjene administrativne procedure za izradu navedenog projekta.\nNajavljen je i sastanak sa predstavnicima Evropske banke za obnovu i razvoj, koja je spremna da pruži finansijsku i drugu podršku po pitanju realizacije ovih značajnih projekata za našu Opštinu.\nKako je navedeno, saradnja Regionalnog vodovoda i Opštine Bar intezivirana je u avgustu mjesecu prošle godine, nizom zajedničkih aktivnosti i projekata, s ciljem rješavanja višedecenijskog problema vodosnabdijevanja bezvodnih područja na teritoriji barske opštine.\nUprava za saobraćaj i Regionalni vodovod potpisali sporazum o novim projektima


Rekordan broj gradilišta u Srbiji: Strane firme uzimaju profit, a domaći radnici rade za mizerne plate\nRegionalne vesti - Subota 01.08.2020 - 13:10\nU Srbiji u ovom trenutku ima rekordan broj gradilišta - 61.303, što je 16.000 više nego prošle godine, izjavio je predsednik Aleksandar Vučić.\nGrade se uglavnom manji projekti FOTO: Free Images\nTo bi zvučalo prilično impresivno kad ne bi bio u pitanju čitav niz manjih radova i tek 20-30 velikih infrastrukturnih projekata, piše list Danas.\nNa to upućuju i stručnjaci i zvanična statistika, prema kojoj je u drugom kvartalu sektor građevinarstva zapošljavao 114.341 ljudi, što je za 10 odsto više nego u istom periodu prošle godine, ali, opet prema statistici, manje od dva radnika po gradilištu.\nU daljem razvrstavanju strukture zaposlenih, polovina u tom sektoru angažovana je u specijalnim građevinskim radovima u koje, prema klasifikaciji delatnosti, spadaju popravke, dogradnja i adaptacija, postavljanje montažnih zgrada ili objekata na gradilištu, kao i građevine privremenog karaktera.\nKako za Danas kaže Goran Rodić iz Građevinske komore Srbije, činjenica je da se dosta gradi, ali o stvarnoj aktivnosti građevine ne može da se zaključi po broju gradilišta ili izdatih građevinskih dozvola jer se to otvara i kada se postavlja bandera, renovira kupatilo, dograđuje porodična zgrada kao i kada se započinje veliki projekat.\n"U našem slučaju, broj od 61.000 i više gradilišta odnosi se uglavnom na manje projekte, ali nije sporno da ima i vrlo značajnih u oblasti infrastrukture, rade se i putevi, mostovi, tuneli, pruge, vodovodne mreže. Međutim, drugo važno pitanje je ko radi. Ako su to naša preduzeća, ona onda zapošljavaju radnike, puni se budžet, ostaje firmama novac da prošire proizvodnju, obrt se vrši u zemlji. Međutim, previše je ovde stranih izvođača koje su doveli takođe strani kreditori, a pitanje je koliko su takvi poslovi isplativi. Oni nam daju kredite, dovode svoje firme koje uzimaju profit od 30 do 50 odsto, a posao završavaju naši podizvođači angažovani za mizerne plate. Od toga se ne puni budžet i pitanje je kako ćemo te kredite da vraćamo, od koje proizvodnje kada svoju gasimo", kaže Rodić.\nOn dodaje da je i sam porast broja gradilišta dokaz da građevinska industrija, od operative, proizvodnje materijala i projektantskih kuća, može da povuče naviše privredu zemlje.\nNapominje i da prostora ima mnogo više nego što u ovom trenutku koristimo, jer je i struktura stambenog fonda i infrastrukture takva da je potrebno jako mnogo projekata za rekonstrukciju kako bi se dovela na razvijeniji nivo.


Završen još jedan protest, učesnici najavili "novi koncept"\n26.04.2017. |18.56 >21.03 |\nUčesnici protesta "Protiv diktature" počeli su da se razilaze oko 20.30 sa parkinga ispred zgrade Radio-televizije Srbije u Aberdarevoj ulici u Beogradu, a novo okupljanje najavili su za četvrtak u 18 časova ispred Doma Narodne skupštine.\nOkupljeni su prethodno puštali muziku iz serije "Bolji život" i uzvikivali "Doći ćemo opet", "Ostavke, ostavke" i izveli su preformans sa sedenjem i skakanjem uz skandiranje "Onesveti se". Sa razglasa okupljenima je najavljeno da organizatori za sutrašnji protest spremaju "nešto novo".\nPrethodno su učesnici protesta ispred RTS-a izrazili nezadovoljstvo izveštavanjem javnog servisa, duvali u pištaljke, skandirali "Javna kuća Srbije", a u vreme emitovanja Dnevnika emitovali svoj "dnevnik", tokom kojeg je bivša novinarka RTS-a Gordana Bingulac izrazila čuđenje što radnici javnog servisa "ne vide kakvo je stanje u zemlji".\nUčesnici protesta počeli su da se okupljaju oko 18 časova, a u šetnju do zgrade RTS-a su krenuli nešto posle 19 časova sa Trga Nikole Pašića. Nosili su dva velika transparenta - "Dole diktatura" i "Nikolić da poništi izbore, skupština da poništi izborni zakon", kao i manje "Protiv terora vlasti", "Ko laže taj krade, ko krade može u SNS" i druge.\nU Nišu pauza zbog prvomajskih praznika\nStudenti u Nišu koji su organizovali 20 protesta "Protiv diktature" od danas prave pauzu zbog prvomajskih praznika, objavljeno je na Fejsbuk stranici "Protiv diktature Niš". Navodi se da će se organizatori protesta javiti posle praznika sa novim idejama i informacijama o tome kako će se "priča nastaviti".\n"Još je mnogo posla pred nama i verujem da niko od nas neće odustati dok ne pobedimo. Sada je trenutak da nastavimo da se povezujemo i osmislimo puteve i načine ostvarivanja naših ciljeva i zahteva od kojih ne odustajemo", navodi se u objavi na Fejsbuk stranici.\nU objavi se navodi da protesti neće "splasnuti" kao što je to vlast očekivala, već da se radi samo o "zatišju pred buru", da će se učesnici protesta pojaviti na mestu gde ih najmanje očekuju.\n"Posebno smo ponosni što smo se u ovom protestu povezali sa sindikatima i radnicima i poručujemo im: šetaćemo sa vama i stajati sa vama kad god treba", ističe se u objavi.\nOrganizatori protesta "Protiv diktature" pozvali su građane da podrže sve aktivnosti koje radnički pokreti i sindikati organizuju, kao i sve aktivnosti udruženja građana kao što je "Udruženi pokret slobodnih stanara".\nU objavi je navedeno i da svako ima pravo da izađe na ulicu i izrazi svoj stav na svoj način. Na centralnom Niškom trgu večeras u 18 časova kada su uobičajeno počinjali protesti nije bilo demonstranata.\nProtest "Protiv diktature" u Nišu bio je privremeno prekidan tokom Uskrsa.\nSubotica: Protest protiv "SNS kadriranja"\nUčesnici 22. protesta "Protiv diktature" u Subotici negodovali su zbog "najnovijeg SNS kadriranja" i apelovali na odbornike Skupštine grada da ne prihvate da v.d. direktora Art bioskopa "Aleksandar Lifka" postane osoba bez stručnih referenci za taj posao.\nTokom protesta je pročitan Fejsbuk status jednog od istaknutih kulturnih radnika u Subotici, koji je napisao na svom profilu da filmski klub "Orient" u prostoru Art bioskopa prestaje sa radom, a da na mesto bivše direktorke Viktorije Šimon Vuletić "dolazi diplomirana inženjerka agronomije, smer biofarming somborske ispostave Univerziteta Megatrend".\nObraćajući se okupljenima na gradskom trgu, jedna učesnica protesta ocenila je da je takva odluka "slika i prilika kako skinuti sposobne, prave ljude sa pravih pozicija i postaviti apsolutno nekompetentne ljude samo iz razloga kontrole svih sfera života".\nOdbornici Skupštine grada Subotice odlučiće na sutrašnjoj sednici o imenovanju novog v.d. direktora Art biskopa "Aleksandar Lifka".\nNovo okupljanje učesnika protesta "Protiv diktature" najavljeno je za sutra u 19 časova ispred zgrade Narodnog pozorišta, a građanima koji imaju instrumente upućen je poziv da ih ponesu i da učestvuju u zajedničkoj svirki na gradskom trgu.\nprotest eng Protest protiv diktature\nSram vas bilo, pa dodjite vi da ih zamenite za 1.Maj Podržavam vas, odmorite za praznik rada, pošto to što vi radite, i to je rad, i to teži od bilo kog drugog. Kad praznici prodju udrite još jače!!!!\nja sam redovan na protestima, bio sam i na Uskrs, itekako imam pravo da komentarisem.\nBlokada korumpiranih Vucicevih institucija. Bravo!


Milorad Arlov (Foto arhiva Kim)\nU saopštenju Udruženja roditelja "Podrži me" se navodi da je Milorad Arlov do sada dolazio isključivo iz humanitarnih razloga.\n"Ovim postupkom nama kao Udruženju naneta je velika šteta, jer čovek koji je velikog srca i veliki humanista sa ovim činom je direktno sprečen i onemogućen da dostavlja pomoć za nastavak izgradnje Dnevnog centra za svu decu i mlade sa posebnim potrebama koji je vrlo bitan za ove prostore", navedeno je u saopštenju.\nIz Udruženja apeluju na celokupnu javnost, sve institucije, a posebno škole u srpskim sredinama na Kosovu, gde se zajedno sa njim godinama sprovodi projekat "Spojimo decu Kosova i Metohije i Republike Srpske", da potpišu peticiju.\nNastavnica Biologije Gordana Toskić Ničić koja je godinama u okviru projekta "Spojimo decu Kosova i Metohije sa decom iz Republike Srpske" bila u pratnji dece pridružila se potpisivanju peticije i poziva sve da učine isto, i na taj način "probaju da isprave nepravdu".\n"Kao neko ko poznaje Milorada Arlova, čoveka koji je posvetio dobar deo svog života Kosovu i humanitarnom radu, čoveka koji stoji iza projekta `Spojimo decu KiM sa decom iz RS`, kao osoba koja je doživela i upoznala srdačnost i velikodušnost, a pre svega ljubav bratskog naroda Republike Srpske ne mogu da ostanem nema i pozivam sve one koji dele moje mišljenje da podrže peticiju", navela je Toskić Ničić.\nOdbor za pomoć Srbima na Kosovu i Metohiji pored izgradnje Dnevnog centra za decu i mlade sa poteškoćama u razvoju na KiM, plaća stipendiju za šestoro dece, a oko 5.000 učenika i 350 prosvetnih radnika je zahvaljujući Odboru u poslednjih nekoliko godina posetilo 28 gradova u RS.\nPredsedniku `Odbora za pomoć Srbima na Kosovu i Metohiji` Miloradu Arlovu ulazak na Kosovo zabranjen je 26. juna.


Trka tenkova, Šojgu jeo ćevape, govorio na srpskom - Prnjavorski informativni portal\nTrka tenkova, Šojgu jeo ćevape, govorio na srpskom\nMeđunarodno takmičenje u tenkovskom biatlonu započelo je na poligonu Alabino nadomak Moskve kao deo Međunarodnih vojnih igara 2017. na kojima učestvuje i Srbija Ekipa iz Srbije takmičiće se u nedjelju sa ekipama Kirgistana i Rusije.\nTakmičenje je započelo trkom između prve četiri ekipe iz Ugande, Tadžikistana, Angole i Laosa, prenosi ruska agencija Tas. “Ekipe iz Laosa i Ugande učestvuju u tenkovskom biatlonu po prvi put”, saopštio je organizacioni komitet biatlona.\nDanašnji takmičarski program završiće se trkom ekipa iz Azerbejdžana, Kuvajta, Mongolije i Kine. Tenkovski biatlon će trajati do 12. avgusta. U međuvremenu, ministar odbrane Rusije Sergej Šojgu obišao je štand Vojske Srbije, na kome su srpski vojni kuvari predstavili nacionalnu kuhinju Србије, u okviru Međunarodnih vojnih igara.\nŠojgua su dočekali ambasador Srbije u Rusiji Slavenko Terzić i vojni ataše pukovnik Budimir Gajić, kao i pripadnici Vojske Srbije, prenosi Sputnjik. Šojgu je obišao i „poljske kuhinje“ drugih zemalja-učesnica, ali se gotovo najduže zadržao u razgovoru sa srpskim vojnicima. Na trpezi su bile punjene paprike, bijela čorba, salate, razni mezetluci, bureci, mesa sa roštilja, štrudle, slavski kolač i drugi gurmanluci.\nRuski ministar se odlučio za srpsku pršutu, ražnjiće i ćevape, ali nije htio da proba šljivovicu, jer, kako je rekao, više voli dunjevaču i pelinkovac. Medu okupljenima su bili i studenti ruske Vojne akademije, koji uče srpski jezik i koji tokom Igara kao prevodioci pomažu srpskoj delegaciji, pa je Šojgu i njih “preslišao“.\nKako se na srpskom kaže ‘arbuz‘?”, pitao je u šali ministar jednu od studentkinja, ali je naš ambasador preduhitrio i rekao “lubenica”. Šojgu je na kraju srpskoj ekipi zahvalio na srpskom jeziku: “Hvala lepo!“ Nakon što je obišao sve ekipe, ruski ministar se sa delegacijom povukao u jedan od VIP šatora, ali je ubrzo poslije toga našim kuvarima stigla porudžbina da se Šojguu spreme ćevapi. U rekordnom roku bili su ispeceni i posluženi, navodi Sputnjik. Video\nRekavice: Dva mečeta lutaju, četiri dana nakon što je ubijena medvjedica


14.07.2020 / 14:32 BiH - Covid-19\nPredsjedavajući Vijeća ministara BiH Zoran Tegeltija obrazložio je na konferenciji za novinare odluke koje je institucija na čijem je čelu donijela na današnjim sjednicama.\n- Prošle sedmice održali smo sjednicu Vijeća ministara i nismo usvojili dnevni red, a tačke spora bile su imenovanja. Danas su bile dvije sjednice - na prvoj samo kadrovska pitanja, a na drugoj ostale tačke dnevnog reda - rekao je na početku svog obraćanja Tegeltija.\nNa prvoj sjednici, kako je naveo, riješeno je ono što je već nekoliko mjeseci predstavljalo spor unutar Vijeća ministara i između onih političkih partija koje čine većinu u Parlamentu BiH i Vijeću ministara - zahtjev da se završe imenovanja onih pozicija za koje su završene redovne konkursne procedure.\n- Imenovani su direktori Državne agencije za istrage i zaštitu (SIPA) Darko Ćulum, Regulatorne agencije za komunikacije (RAK) BiH Draško Milinović, Agencije za školovanje i stručno usavršavanje kadrova Marko Vujević i Službenog glasnika BiH Dragan Prusina. To su bila imenovanja za koje su provedene redovne konkursne procedure - pojasnio je Tegeltija.\nRazmatrane su, također, i informacije o isteku mandata drugim visokorangiranim državnim službenicima, a razgovarano je i o potrebi da se raspišu konkursi za te upražnjene pozicije.\nNa drugoj sjednici, dodaje, najveću pažnju izazvalo je pitanje dopune odluke o propisivanju uslova za ulazak stranaca u BiH.\n- Prije dvije sedmice donijeli smo odluku da ne olakšavamo ulazak u BiH i rekli da ćemo o tome razgovarati za 15 dana. I danas je donesena odluka da se omogući ulazak u BiH državljanima svih zemalja članica EU i zemalja članica Šengenskog sporazuma koji posjeduju test da su negativni na koronavirus 48 sati prije ulaska u BiH. Ovo nije ono što smo mi očekivali, nismo uspjeli obezbijediti punu liberalizaciju, ali imajući u vudu epidemiološku situaciju u BiH, oko nas, u Evropi i cijelom svijetu, mislimo da je ovo nivo mjera koje u ovom trenutku možemo da definišemo - rekao je Tegeltija.\nOdgovarajući na novinarska pitanja, potvrdio je da će poslanici SNSD-a prisustvovati sjednici Predstavničkog doma na kojoj će biti razmatran budžet institucija BiH.\n- Moja su očekivanja da će poslanici SNSD-a i oni koji sa nama čine Klub iz RS-a, uz svoje primjedbe i sugestije za izmjenu u budžetu, prihvatiti budžet institucija za 2020. godinu - kazao je Tegeltija.\nKada su u pitanju ostala kadrovska imenovanja, naglašava - sve ono za šta se provede redovna konkursna procedura naći će se na dnevnom redu Vijeća ministara BiH.\n- Kada je u pitanju direktor UIO BiH, moramo da znamo da oko toga ne postoji politička saglasnost. A o tome kom narodu će pripasti ta pozicija, vjerovatno će još trebati vremena da se usaglasimo - poručio je Tegeltija.\nNaglašava da mu je SDA dostavila prijedlog za imenovanje aktuelnog direktora OSA-e BiH.\n- Ja ću u skladu s procedurom pokrenuti taj proces imenovanja. Vi znate da u tome učestvuju i Predsjedništvo, i Zajednička komisija Parlamenta BiH, i izvršni i obavještajni komitet. Kad prikupimo sva ta mišljenja, utvrdit ćemo prijedlog i za direktora i za zamjenika i uputiti ga u proceduru Vijeću ministara - potcrtava Tegeltija.\nDodaje da će vrlo brzo utvrditi i prijedlog odluke za ministra sigurnosti u Vijeću ministara BiH.\n- Što se tiče gospodina Cikotića, ta će procedura predlaganja biti završena u toku ove sedmice - dodao je Tegeltija.


Iz Visokog sudskog i tužilačkog vijeća Bosne i Hercegovine (VSTV BiH) danas su reagovali na pojedine medijske napise za koje smatraju da se mogu okarakterisati kao “pritisci na rad pravosuđa”.\n– VSTV BiH redovno prati sadržaje koji se objavljuju o pravosuđu u medijima, s tim u vezi primijećeno je da se sve češće objavljuju neprimjereni sadržaji bilo da je riječ o tekstovima ili ilustracijama – navodi se u saopštenju.\nDodaje se kako posebno zabrinjava činjenica da se neprimjereni sadržaji objavljuju kada pravosudne institucije trebaju donijeti odluke u predmetima, odnosno u toku žalbenog postupka, što se može smatrati pritiskom na rad pravosuđa.\n– Također je zabrinjavajuće da pojedini predstavnici zakonodavne vlasti upućuju prijetnje rukovodiocima pravosudnih institucija da će im uskratiti finansiranje institucije i tako onemogućiti rad ukoliko se ne udovolji njihovim zahtjevima vezanim za rad u pojedinim predmetima – navode iz VSTV-a BiH.\nIz ove institucije osuđuju ovakva ponašanja i pozivaju na suzdržavanje od istih od strane svih aktera našeg društva, stoji u današnjem reagovanju.


Milanović: Zasad ne planiram posetu Srbiji, ali ni da joj radim probleme | Novine Toronto\nMilanović: Zasad ne planiram posetu Srbiji, ali ni da joj radim probleme\nPredsednik Hrvatske Zoran Milanović izjavio je da zasad ne planira posetu Beogradu, ali ni da stvara probleme Srbiji.\n"Nemam nikakav plan da Srbiji pakostim i radim probleme. Nisam nikad ni imao. Moja politička karijera, put, moje društveno delovanje - sve je suprotno od toga", rekao je Milanović u prvom predsedničkom intervjuu za RTL televiziju upitan o mogućnosti da poseti Srbiju.\nNa kometar da predsednik Srbije Aleksandar Vučić nije oduševljen njegovom pobedom na izborima i da ne prelazi preko izrečenog "šaka jada", Milanović je ocenio da Vučić to "namerno i krivo interpretira", ponovivši da nije mislio na celu državu.\nOn je ocenio da Vučić i drugi koji vode Srbiju "moraju da odluče kada i kamo želi, je li to Rusija, neutralnost…".\n"Ne vidim konzistentnost te politike, ali da ću se navući na taj tanak led prljave vode, neću", dodao je Milanović.


LINK edu alijansa usvojila dokumente kojima se propisuju najviši standardi na njenim ustanovama | LINK group\nVeć dugi niz godina obrazovne ustanove u okviru LINK edu Alliance poznate su po visokom kvalitetu nastave i usluga, koji ispunjavaju najviše svetske standarde i visoka načela izvrsnosti. Upravo je neprevaziđen kvalitet nešto po čemu se svaka škola, ustanova ili servis LINK edu Alliance odmah prepoznaju kod polaznika.\nAlijansa koja u svom sastavu okuplja osnovne, srednje i visoke škole, fakultete i prestižne akademije za profesionalno usavršavanje, institute za moderno obrazovanje i brojne edukativne servise sada je načinila izuzetno važan korak u podizanju kvaliteta obrazovanja:\nLINK edu alijansa usvojila je zvanične standarde, procedure i priručnike za rad koji će obezbediti da se u okviru svih institucija alijanse sprovodi nastava najvišeg kvaliteta i standarda.\nKonačno, LINK standardi utemeljeni su na iskustvu višedecenijskog uspešnog rada obrazovnih ustanova u okviru sistema LINK Educational Alliance, kao i oslanjanjem na proverene prakse koje važe u najboljim svetskim školama i implementaciji visokih EU standarda koji se tiču kvaliteta nastave i obrazovanja.\nZahvaljujući ovim visokim standardima, čija će se implementacija i ostvarivanje redovno pratiti i unapređivati, polaznici iz svih krajeva sveta biće sigurni da, koju god LINK ustanovu pohađaju ili servis koriste, dobijaju isti, prepoznatljivi, najviši LINKgroup kvalitet.\nDokumenti koji garantuju sprovođenje LINK standarda\n1. Priručnik za samoevaluaciju LINK standarda u okviru obrazovnih ustanova\n2. LINK standardi za nastavnike\n3. LINK standardi za pedagoške lidere\n4. LINK standardi za učenike\nLINKgroup – sinonim kvaliteta\nUstanove u okviru LINK edu Alliance već dugo su prepoznate kao sinonim kvaliteta kada je reč o obrazovanju na svim nivoima. Zbog toga je sada pravi trenutak da visoki standardi, principi i prakse koji su od uvih ustanova načinili vodeće obrazovne institucije kada je u pitanju internacionalno obrazovanje dobiju svoj oblik kao zvaničan dokument koji će unaprediti njihovu primenu i sprovođenje.


Novosti: Šojgu u Srbiju donosi "Pancir"? - NTV Arena Bijeljina\nNovosti: Šojgu u Srbiju donosi “Pancir”?\nDolazak ministra odbrane Rusije Sergeja Šojgua u Beograd najavljen je za 17. februar, a sa njim bi mogao da stigne i prvi dio isporuke od naručenih šest sistema za protivvazdušnu odbranu “pancir C1”, pišu “Večernje novosti”.\nList podsjeća da je sporazum za jednu bateriju “pancira” zaključen prošle godine, a da su ruski mediji pisali da je rok za prvi segment isporuke druga polovina februara.\nNavedeno je da će Šojgu u Srbiji dobiti i počasni doktorat Univerziteta odbrane zbog doprinosa razvoju saradnje dvije zemlje u toj oblasti.\nPredsjednik Srbije Aleksandar Vučić rekao je ranije da Šojgu “donosi nešto Srbiji, ali da će prepustiti njemu da o tome priča”.\n“Sergej Šojgu jedan je od naših istinskih, iskonskih prijatelja koji dobro razume našu poziciju. Retko govori, posebno ne govori dugo, ali fantastično razume sve i on je čovek koji mi je rekao: `Dobro je da si ovo uradio, dobro je da si oko ovog oružja napravio kako treba, time je Srbija nešto sigurnija`. Naravno, on zna koliko smo mi mali, slabi, nejaki u odnosu na Rusiju, ali kada vam to kaže jedan Sergej Šojgu, to nam mnogo znači”, naveo je Vučić.\nU posjetu Beogradu trebalo bi 24. marta da dođe i ministar spoljnih poslova Rusije Sergej Lavrov – na dan kada se obilježava 21 godina od početka NATO bombardovanja.\nTags: pancir, region, srbija\nKlimatske promjene “brišu” iskustva i tradiciju


Završena sezona za takmičare Orijentiring kluba „Jasenica“: VICE ŠAMPIONI SRBIJE – Palanačke novine\nZavršena sezona za takmičare Orijentiring kluba „Jasenica“: VICE ŠAMPIONI SRBIJE\nby Palanačke · 14 oktobra, 2015\n– Rad sa mlađim takmičarima, koji realizuje dugogodišnji trener Mića Radisavljević, je zaštitni znak ovog kluba\nTakmičari Orijentiring kluba „JASENICA“ završili su ovu takmičarsku sezonu veoma uspešno. U konkurenciji 35 klubova iz Srbije u periodu od marta do oktobra, uspeli su da osvoje izvanredno drugo mesto, odmah iza šampiona PK „Pobeda“ iz Beograda.\nAko se zna, pod kakvim uslovima su se takmičili, bez finansijske pomoći, ovaj uspeh je postignut, velikim entuzijazmom samih takmičara, uz veliku podršku roditelja. Pored takmičarskog uspeha, Orijentiring klub „Jasenica“ postigao je veliki uspeh organizacijom „Larine trke“ u Smederevskoj Palanci i takmičenja „Kopaonik open“ – šest trka, od kojih se jedna bodovala za Svetsku rang listu, uz učešće preko 350 takmičara, preko 200 iz inostranstva.\nNa upravo završenom Prvenstvu Srbije u kombinaciji – 10 kola (sprint, srednja i duga distanca) takmičari OK „Jasenica“ imali su dva prva mesta, Sofiju Banković i Nikolu Talijan, tri druga mesta, Anicu Stojanović, Jovanu Talijan i Maju Ćosić, i treće mesto, Miodrag Radisavljević.\nNa pojedinačnim Prvenstvima Srbije (sprint, srednja, duga, ultra duga distanca, noćni orijentiring i štafetno prvenstvo) takmičari OK „Jasenica“ imaju osam prvih mesta, 12 vicešampiona i šest trećih mesta. Među najuspešnijim je mlada garda, Sofija Banković, Nikola i Jovana Talijan i Maja Ćosić.\nIzvanredan uspeh postigao je i Mića Radisavljević, braneći boje reprezentacije Srbije na Prvenstvu Jugo-Istočne Evrope u Bugarskoj, osvojivši tri zlatne medalje u sprintu, srednjoj i dugoj distanci, kao i četvrto mesto u štafeti. Takmičar OK „Jasenica“ Zoran Milovanović osvojio je zlatnu medalju u štafeti.\nTakmičari OK „Jasenica“, takmičeći se u zemlji i inostranstvu osvojili su 85 medalja, 31 zlatnu, 34 srebrne i 20 bronzanih.\nStandardni reprezentativci u seniorskoj – elitnoj konkurenciji bili su Maja Ćosić i Sava Lazić, a na pragu nastupa u reprezentaciji Srbije su i Sofija Banković i Jovana Talijan.\nTradicija uspeha OK „Jasenica“ je nastavljena i posle ove sezone, a još bolji rezultati su u planu za naredna takmičenja.\nRad sa mlađim takmičarima, koji realizuje dugogodišnji trener Mića Radisavljević, je zaštitni znak ovog kluba.\n„Mladost“ ubedljiva protiv „Vrbasa“ 118:63\nMMA seminar u sportskoj sali „MMA Ares Palanka“\nNext story Obeležena 68. godišnjica penzionerske organizacije Smederevske Palanke: SNAGA JE U JEDINSTVU\nPrevious story Palanački Narodni muzej u Domu Vojske Srbije u Beogradu: „MAČ I PERO – ŽIVKO PAVLOVIĆ, AKADEMIK I GENERAL“


Drugi dan #WinterFest2016 obeležile sjajne panel diskusije i degustacija penušavih vina sa pogledom na ceo Kopaonik\nWinterFest u organizaciji Color Press Grupe i Interfesta ponudio je izuzetno zanimljive sadržaje u okviru MK Mountain Resorta. Nakon sajma vina i gastronomije koji je protekao u degustaciji najboljih vina i fantastičnom koncertu bend "The Frajle", drugog dana WinterFest je započeo zanimljivim predavanjem Tamare Ognjević, baveći se postulatima gastronomskog turizma.\nOdlično izlaganje Tamare se nastavilo kada su joj se pridružili Goran Kovačić (restoran Square Nine), zatim Filip Ćirić (restoran Homa), Aleksandar Samardžija, vlasnik Salaša 137, menadžerka restorana "Piknik", Dejana Crveni i glavni kuvar restorana Klub književnika, Stefan Ristović, čime je počela panel diskusija pod nazivom "Novi ukusi Balkana". Svi učesnici su se složili da na jelovnik u manjoj meri utiču i sami gosti koji dolaze u restorane sa svojim zahtevima, ali se osnova suštinski ne menja. Potrebno je uvesti neke zaboravljene namirnice u pripremanje novih jela čime se prožimaju tradicija i moderan pristup u gastronomiji koji je svakako ključ uspeha za privlačenje kako inostranih tako i domaćih gostiju. Poentirano je da svaki lokalitet treba da ima svoja autohtona jela, i da nudi ono što je najbolje u tradiciji određenog regiona.\nPaul Balke, novinar i vinski stručnjak iz Holandije pričao je o konzumiranju hrane i vina iz Pijemonta, a potom su o prodaji i distribuciji vina pričali Tomislav Ivanović (Vinopedija), Milan Spasić (Vinarija Spasić), Stevan Kostreš (Vinarija Kovačević), Dejan Maslovar (Wine&Pleasure). Sve ovo začinila je uporedna degustacija najboljih vina iz Pijemonta i premium etikete Vinarije Zvinko Bogdan "Cuvee No1".\nNajveća atrakcija zasigurno je bila panoramska vožnja žičarom i degustacija penušavih vina Radgonskih Gorica na Vučjoj stazi sa savršenim pogledom na Pančićev vrh.\nPredavanje o likerskim vinima i kasnim berbama održao je enolog vinarije Rubin, Marko Malićanin, a salon vina i gastronomije je po drugi put ponudio visoko kvalitetna vina i rakije u kojima su uživali gosti festivala. Ambasada Švajcarske je predstavila svoju kuhinju spektakularnim perfomansom topljenja sira, a hedonisti su uživali i u puževima koje je poslužila odgajivačnica Hengert. Usledio je after party u restoranu "The Camelot" uz disko ritam i promociju Vinarije Minić.


Zbog ovih reči zaigraće srca navijača Partizana: Crno-belima stigao odgovor iz Fuenlabrade - Sportska centrala\n27 mar 2020. 19:30\nKlub koji je u bratskim odnosima sa crno-belima zahvalio se Patizanu i svim navijačima iz Srbije koji su poslali poruke podrške.\n– Divno je znati da u teškim trenucima postoje ljudi koji vas cene i koji vas se sećaju. Hvala Partizanu, Ostoji Mijailoviću i svim srpskim fanovima koji su nam poslali poruke podrške. Partizan je postavio temelje profesionalne košarke u Fuenlabradi, posejao seme koje je košarku napravilo vodećim sportom u našem gradu.\nEpske večeri protiv velikih evropskih timova, interesovanje zbog kojeg je povećan kapacitet hale i kulminacija nakon pobedničkog koša Aleksandra Đorrđevića učinili su da Partizanovu titulu osećamo kao našu.\nSkoro 30 godina kasnije i dalje postoji jedinstvo. Građani Srbije koji žive u Španiji ili turisti dolaze da posete halu u kojoj je njihov tim ispisao jedinstvene stranice istorije i fotografišu se sa replikom trofeja koju smo dobili od Partizana 2012. godine.\nHvala vam prijatelji iz Beograda, uzvraćamo ljubav i podršku. Partizan iz Fuenlabrade, navedeno je u odgovoru iz Španije.\nHAOS NA ULICAMA LOS ANĐELESA: NBA šampion pretukao osobu na ulici (VIDEO)\nDarkoT- 1 jun 2020. 09:50 0\nPoslednjih dana u SAD vlada opšti haos na ulicama. Protesti zbog smrti Džoa Flojda u Mineapolisu, su se pretvorili u otvoreni sukob...\nDarkoT- 1 jun 2020. 09:20 0\nDosta bure je u sportskoj javnosti izazvalo pisanje da je Savo Milošević maltretiran od strane navijača Partizana pre mesec dana. Ta vest...\nNemanja- 31 maj 2020. 23:03 0\nKošarkaški klub Primorska mogao bi da odustane od učešća u ABA ligi zbog finansijskih problema. Iako su bili jedno...\nOsvajanjem nove titule prvaka Srbije u Crvenoj zvezdi krenule su i evro kalkulacije povodom žreba za kvalifikacije za Ligu šampiona.\nKošarkaDarkoT- 1 jun 2020. 09:50 0


Grad "krije" kako se dodeljuje novac za kulturu - Bizlife.rs\nGrad „krije“ kako se dodeljuje novac za kulturu\n10:08 Beograd, 21/04/2018\nAsocijacija Nezavisne kulturne scene Srbije (NKSS) saopštila je da je Sekretarijat za kulturu grada Beograda doneo još jednu skandaloznu odluku, jer im je zabranio ranije dogovoren uvid u konkursnu dokumetaciju za projekte u oblasti kulture za 2017. godinu.\nKako su ocenili, takva odluka baca još dublju senku na rad gradskog sekretarijata koji je ovim postupkom prekršio Uredbu kojom je definisana procedura sprovođenja konkursa.\nPovod da zatraže narativne i finansijske izveštaje projekata podržanih na konkursu prethodne godine, bili su sporni rezultati ovogodišnjeg konkursa.\nGradski sekretarijat u martu je predstavio je rezultate konkursa za sufinansiranje projekata i istraživanje u kulturi za 2018. godinu, što je naišlo na protivljenje i osudu brojnih udruženja koja su zbog sumnje na malverzacije i zloupotrebe zatražila poništavanje konkursa i smenu gradske sekretarke Ivone Jevtić.\nKako je Asocijacija navela u saopštenju, za ovogodišnji konkurs im je posle žalbe poverenika za slobodan pristup informacijama od javnog značaja dostavljena nepotpuna dokumentacija, bez bodovanja pojedinačnih projekata ili obrazloženja, kao i bez ikakvog obrazloženja rezultata u celini kod svih komisija.\n„Sada nam je zabranjen i uvid u prošlogodišnje izveštaje što otvara velike sumnje da fantomske organizacije na čiju ulogu smo i prošle i ove godine upozoravali, nisu ni izvele projekte za koje su dobile novac“, ukazala je NKSS.\nPrema analizi rezultata konkursa koju je uradila Asocijacija NKSS, ove godine je čak 30 odsto sredstava dodeljeno sumnjivim organizacijama koje su registrovane ili preregistrovane neposredno pred ili čak i nakon raspisivanja konkursa ili onim organizacijama koje se kulturom uopšte ne bave.\nZbog uočenih zloupotreba NKSS je ponovo zatražila poništavanje spornog konkursa, ojavljivanje kompletne dokumentacije za oba konkursa i smenu sekretarke Ivone Jevtić.\nPredstavnici Asocijacije su najavili da će istrajati u svojoj nameri i da će se u ponedeljak pojaviti u Sekretarijatu za kulturu Beograda, u pokušaju da ostvare pravo javnosti da zna šta se dešava sa javnim sredstvima namenjenim kulturi.\nbeograd konkurs kultura skandal sekretarijat


„Gasprom njeft“ će finansirati izradu unutrašnjeg mozaika Hrama svetog Save u Beogradu | NIS\nNIS > Presscentar > Vesti > „Gasprom njeft“ će finansirati izradu unutrašnjeg mozaika Hrama svetog Save u Beogradu\n„Gasprom njeft“ će finansirati izradu unutrašnjeg mozaika Hrama svetog Save u Beogradu\n„Gasprom njeft“ će finansirati izradu unutrašnje dekoracije kupole Hrama svetog Save u Beogradu u okviru programa podrške humanitarnim projektima u oblasti kulture i očuvanja istorijskog nasleđa Srbije.\nSvečano potpisivanje ugovora o oslikavanju glavne kupole Hrama\nSa srpske strane ugovor su potpisali predsednik Glavnog odbora Društva za podizanje Hrama Svetog Save na Vračaru, predsednik Srbije Tomislav Nikolić i patrijarh srpski Irinej.\nU toku projekta biće izrađeno 1.230 kvadratnih metara mozaične kompozicije unutrašnje površine glavne kupole Hrama. Tehnika izvođenja radova – mozaik uz korišćenje stakla i prirodnog kamena. U Hramu svetog Save, koji je najveći pravoslavni hram na Balkanu, već su završeni pripremni radovi. Umetničkim radovima na uređenju Hrama svetog Save rukovodiće akademik i član Ruske akademije umetnosti, narodni umetnik Rusije, Nikolaj Muhin.\nUgovor o donaciji za Hram svetog Save potpisan je u Predsedništvu Srbije uz prisustvo najviših državnih i crkvenih zvaničnika Srbije\nZavršetak ovih radova na kupoli planira se krajem 2017. godine. Za izradu radne skice mozaičnog panoa bila je napravljena maketa kupole, koja je izložena u „Ruskom domu“ u Beogradu.\nPosle potpisivanja Ugovora, potpisnici su obišli Hram svetog Save\nAleksandar Dibalj, član Izvršnog odbora „Gasprom njefta“ je zahvalio predsedniku Srbije i srpskom patrijarhu, koji su omogućili ovoj kompaniji da pruži podršku ovako značajnom poduhvatu. On je podsetio prisutne da je „Gasprom njeft“ pomogao i obnovu Ruskog nekropolja u Beogradu, pravog simbola rusko-srpskog prijateljstva.\nZavršetak radova na kupoli planira se krajem 2017. godine\n„U okviru humanitarnog programa, koji kompanija realizuje u Srbiji, „Gasprom njeft“ daje doprinos razvoju viševekovnih veza Rusije i Srbije. Mi nismo samo najveći investitor u srpsku privredu, nego i pomažemo da se sačuva kulturno i istorijsko nasleđe srpskog naroda“ – istakao je član Izvršnog odbora „Gasprom njefta“ Aleksandar Dibalj.\nAleksandar Dibalj, član Upravnog Odbora Gasprom njefta\nPredsednik Srbije Tomislav Nikolić zahvalio je predsedniku Ruske Federacije Vladimiru Putinu, koji je omogućio da ideja o donaciji bude sprovedena u delo. “Hvala kompaniji „Gasprom njeft“ što je u ova teška vremena izdvojila značajna sredstva za oslikavanje kupole Hrama svetog Save. To je prijateljska, bratska, hrišćanska-pravoslavna pomoć“.\nPatrijarh Irinej je istakao da je donacija simbol rusko-srpkog prijateljstva i cement našeg narodnog jedinstva:\n„Rusiju i Srbiju povezuju zajednička istorija, kultura i naše pravoslavne crkve. Srpska pravoslavna crkva je duboko zahvalna bratskoj, odnosno sestrinskoj Ruskoj crkvi na čelu sa patrijarhom Kirilom, a Hram svetog Save će biti primer hrišćanske pravoslavne umetnosti.“\nAleksandar Čepurin, ambasador Ruske Federacije u Srbiji je izrazio nadu da će svi osnovni radovi na oslikavanju hrama biti završeni do 2019. godine, kada SPC obeležava 800 godina autokefalnosti, što je vrhunac doprinosa Svetog Save u učvršćivanju vere u Srbiji.\n„Uz blagoslov ruskog patrijarha Kirila, danas počinju radovi na oslikavanju kupole Hrama svetog Save, uz podršku kompanije Gasprom njeft,“ izjavio je Aleksandar Čepurin.\nAmbasador Ruske Federacije u Srbiji Aleksandar Čepurin\n„Ruska pravoslavna crkva je u poslednjih dvadeset godina obnovila i izgradila 28 hiljada hramova. Za to vreme smo stekli veliko iskustvo, kako u samoj izgradnji, tako i u unutrašnjem dekorisanju. Zato se radujemo, što ćemo naša znanja i umeća primeniti na najveličanstvenijem hramu na Balkanu,“ izjavio je povodom potpisivanja Ugovora o donaciji Mitropolit Ilarion, predsednik Odeljenja spoljnih crkvenih veza moskovske Patrijaršije.\nMitropolit Ilarion, predsednik Odeljenja spoljnih crkvenih veza moskovske Patrijaršije\nRukovodilac Federalne agencije Ruske Federacije Rossotrudničestvo, Ljubov Glebova je rekla da je gradnja hrama Svetog Save važna za Srbiju, Rusiju, ali i celu Evropu.\nRukovodilac Federalne agencije Ruske Federacije Rossotrudničestvo Ljubov Glebova\nHram Svetog Save na Vračaru je najvažniji spomenik arhitekture u Srbiji i jedan od najvećih pravoslavnih hramova u svetu. Izgrađen je na mestu na kojem su otomanske vlasti 1594. godine spalile mošti svetog Save.\nHram je projektovan krajem 19. veka, a izgradnja je započela tek 1935. godine, međutim odložena je zbog početka Drugog svetskog rata. Podizanje kupole je završeno 1989. godine, a zvanično je Hram otvoren 2004. godine.\n„Gasprom neft“ finansira projekat izrade mozaičnog uređenja kupole Hrama u okviru realizacije velikog programa podrške projektima iz oblasti kulture i očuvanja istorijskog nasleđa Srbije. Ukupan obim finansiranja iznosi 4 miliona evra.\nRuski centar nauke i kulture u Beogradu („Ruski dom“ u Beogradu) je predstavništvo Federalne agencije „Rossotrudničestvo“ u Republici Srbiji. Glavni zadatak „Ruski dom“ vidi u jačanju prijateljskih, kulturnih, međunacionalnih veza između Rusije i Srbije, promociji ruskog jezika, ruske nauke i kulture.


Volvo S40 1.8 vs Chrysler Neon 1.6i 16v - AutoManijak\nPOČETNA strana :: poređenje :: Volvo S40 1.8 vs Chrysler Neon 1.6i 16v\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju mali porodični automobil i koriste oblik karoserije limuzina sa 4 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Volvo, 4-cilindrični agregat sa 16 ventila i 122ks , dok je drugi 4-cilindrični agregat sa 16 ventila i 115ks koji potpisuje Tritec.\nČinjenica da je Volvo dostavljen na Euro NCAP (European New Car Assessment Programme) testiranje, za razliku od konkurenta, možemo smatrati prednošću, jer su 4 osvojene zvezdice za bezbednost bolje nego neizvesnost. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju mali porodični automobil, što u principu znači neku osrednju poziciju kada je u pitanju bezbednost, ali nam to ne pomaže preterano da se odlučimo za jedno od njih. Povrh toga, kada je u pitanju težina vozila čiji uticaj nije zanemarljiv, švedski automobil nudi marginalnu razliku od 6% više metala.\nVolvo je svakako agilniji automobil i dostiže 100km/h za 1.5 sekundi manje od svog konkurenta. Pritom ubrzava sve do 200 kilometara na čas, 15km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 7.5 litara goriva na 100 kilometara (38 milja po galonu), u kombinovanom režimu vožnje.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, švedski automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Stvari se nastavljaju u istom smeru, jer Volvo pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Volvo. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, između više od 12.000 različitih, koliko naša baza trenutno sadrži.


Opet o Slobi\nLider SPS-a Ivica Dačić pored kovčega sa telom Slobodana Miloševića, 16. mart 2006.\nIzjava jednog od ministara iz SPS-a o Slobodanu Miloševiću kao "heroju nad herojima" o kome će "istorija pokazati da je bio u pravu" kao komentar na osuđujuće presude Haškog tribunala petorici nekadašnjih visokih zvaničnika Srbije i Jugoslavije još jednom je uzburkala deo javnosti u Srbiji.\nAli i pokazala ne samo da SPS nema nameru da se distancira od uloge Miloševića, nego i da nema konsenzusa u društvu o potrebi jasnog određenja prema Miloševićevoj pogubnoj politici 90- ih godina.\nMiloševićevi naslednici u SPS-u sada kao članovi Vlade Srbije promovišu svog nekadašnjeg lidera. Da iza pojedinačnih izjava o Miloševiću, pa tako i poslednje izjave ministra za infrastrukturu Milutina Mrkonjića, kome je javno poštovanje Miloševića, postalo već redovna praksa, stoji cela partija potvrđuje njen portparol Đorđe Milićević. On kaže da u SPS-u, koji se nikada nije ogradio od Miloševićeve uloge u 90-im, ne vide nijedan problem u Mrkonjićevoj izjavi te uzvraća onima koji su zbog toga tražili reakciju premijera, a pre svega lideru Lige socijaldemokrata Vojvodine Nenadu Čanku:\n“To je mišljenje naravno Socijalističke partije Srbije. Ne mogu da kažem da poštujem, ali pretpostavljam da i druge političke partije i opcije imaju svoje mišljenje o tome. Što se tiče izjava koje su dali gospodin Čanak i gospodin Korać, ne mogu na to da se obazirem, pogotovo više ne mogu da komentarišem, ni da se trudim da komentarišem, izjave gospodina Čanka, jer ih uopšte ne razumem. U trenutku kada smo svi pod negativnim utiskom presuda za nekadašnji državni vrh on pokušava da protura neke izjave. Ne znam šta pokušava da postigne time, da li misli da će dobiti jeftine političke poene, da na taj način pravi jeftini politički marketing. Ne trudim se više ni da čitam, a kamoli da razmišljam, o njegovim izjavama.”\nPortparolka Lige socijaldemokrata Vojvodine Aleksandra Jerkov odgovara:\n“Problem zapravo, onda u tom slučaju ima Socijalistička partija Srbije, zato što je ona ušla u Vladu koja je zasnovana na principima koji su potpuno suprotni svemu što je Slobodan Milošević negovao kao ideale i svemu što je radio. Tako da ukoliko Socijalistička partija Srbije nije spremna da se odrekne svoje prethodne politike onda ona ne treba da učestvuje u radu Vlade Srbije koja počiva na potpuno suprotnim principima.”\nSudije Haškog tribunala ustanovile su da su Nikola Šainović, Nebojša Pavković i Sreten Lukić, trojica nekadašnjih državnih, vojnih i policijskih zvaničnika, zajedno sa Slobodanom Miloševićem, bili učesnici "zajedničkog zločinačkog poduhvata", čiji je cilj bio proterivanje Albanaca sa Kosova. Zato je opoziciona Socijaldemokratska unija postavila pitanje Demokratskoj stranci da li je Mrkonjićeva izjava posledica Deklaracije o političkom pomirenju sa Socijalističkom partijom Srbije i da li će DS nastaviti da promoviše SPS u Socijalističkoj internacionali. U Demokratskoj stranci, pak podsećaju da se na samom formiranju vlade znalo da partije koje je čine imaju različitu prošlost. Jelena Trivan, portparolka DS-a ponavlja da je važnija budućnost i da je SPS stranka koja je pristala da uđe u vladu na principima DS-a:\n“Mislim da je ta prošlost koju mi vidimo različito drugorazredna, ukoliko ne ugrožava politiku sadašnjosti i politiku budućnosti. I SPS u ovom trenutku vrlo odgovorno i vrlo predano promoviše politiku vlade koja se zalaže za evropske integracije, saradnju sa Haškim tribunalom, borbu protiv korupcije, odbranu Kosova i ekonomske reforme. Sve dok ta stranka, ili bilo koja stranka u koaliciji, sprovodi program vladajuće koalicije to je princip na kome ćemo opstajati i postojati, i to je za građane najvažnije. S druge strane, sama SPS bez obzira na izjave pojedinih zvaničnika promoviše jednu evropsku politiku u ovom trenutku, i to čini mi se, niko ne može da ospori.”\nIpak, u jednoj od članica vladajuće koalicije G 17 plus, koja od početka nema razumevanja za ponašanje SPS, kažu da će ovo pitanje pokrenuti na Vladi. Suzana Grubješić, šefica poslaničke grupe:\n“Ali nismo iznenađeni ovom izjavom, već toliko puta su, ne samo gospodin Mrkonjić, već i drugi funkcioneri SPS-a davali slične izjave.”\nKako se došlo u tu poziciju da se, nakon svega što se dešavalo u Srbiji u 90-im, u čemu je Milošević imao ključnu ulogu, te razorne godine ostave po strani. Formiranje vlade sa socijalistima, koji su pristali na vođenje proevropske politike, prošlo je uz zeleno svetlo međunarodne zajednice. Ali zbog čega socijalisti, sada kao deo Vlade, nastavljaju da ubadaju prst u oko dobrom delu javnosti, gde spadaju i žrtve Miloševićevog režima, poput porodice ubijenog Ivana Stambolića, ili porodica ubijenih članova Srpskog pokreta obnove na Ibarskoj magistrali, ili porodica stradalih vojnika na ratištima širom bivše Jugoslavije. Sonja Biserko, predsednica Helsinškog odbora za ljudska prava u Srbiji prilično je kritična u odgovoru:\n“SPS nije nikakva disonantna reakcija i Mrkonjić zapravo izražava manje više nešto što svi oni misle. Oni se ponašaju kao da je Milošević nevin zato što je umro pre presude. Međutim, ova presuda šestorici uključuje i deo, pogotovo onaj deo koji se odnosi na Šainovića, odgovornost i Slobodana Miloševića, jer su korišćeni dokazi iz procesa Slobodanu Miloševiću. Prema tome to je malo širi problem, nije samo Mrkonjić, Mrkonjić je samo jedan glas u tom pogledu. Čitava ta neformalna grupacija oko Ćosića, oni su na toj liniji, oni povremeno kritikuju Miloševića ali ne dovoljno ubedljivo. I uopšte pitanje prošlosti kao reakcija na ovu presudu pokazuje da Srbija zapravo nije stavila tačku ni na Kosovo, na podelu Kosova, ni na Bosnu.”


Armija traženih inženjera – mediji o Danu fakulteta – VESTI Mašinskog fakulteta\nGotovo svi mediji su propratili obeležavanje dve važne godišnjice Mašinskog fakulteta – 72 godine postojanja i 147 godina visokoškolske nastave u oblasti mašinstva. Dan uoči svečanosti, ekipa Jutarnjeg programa RTS-a je posetila Mašinski fakultet i u direktnom uključenju u program razgovarala sa dekanom, prof. dr Radivojem Mitrovićem o najznačajnijim rezultatima ostvarenim u protekloj godini.\nObrazovni program RTS-a i Prvi program Radio Beograda su izveštavali sa svečanosti obeležavanja Dana fakulteta. Audio izveštaj u nastavku:\nVest o obeležavanju Dana Mašinskog fakulteta objavili su i zvanični portal Vlade Republike Srbije, kao i sajt Ministarstva prosvete, nauke i tehnološkog razvoja Republike Srbije.\nU tekstu pod naslovom „Armija traženih inženjera“ agencija Fonet navodi da je Mašinski fakultet svečano obeležio svoj dan, citirajući ministra prosvete, nauke i tehnološkog razvoja Branka Ružića da su naučno-tehnološki napredak i ulaganje u nauku i tehnologiju kičma svakog društva, pa i Srbije. SO obeležavanju 72 godine postojanja Mašinskog fakulteta, izveštavale su i Večernje novosti, Politika, Tanjug i drugi mediji.\nU tekstu pod naslovom „Armija traženih inženjera“ agencija Fonet navodi da je Mašinski fakultet svečano obeležio svoj dan, citirajući ministra prosvete, nauke i tehnološkog razvoja Branka Ružića da su naučno-tehnološki napredak i ulaganje u nauku i tehnologiju kičma svakog društva, pa i Srbije. O obeležavanju 72 godine postojanja Mašinskog fakulteta, izveštavali su i Tanjug, Večernje novosti, Politika i drugi mediji.\n« Konkurs Fondacije Koste Migrića\nZakup lokala u zgradi Zadužbine Veselina Lučića »


Bosanci najčešće peru ruke poslije upotrebe WC-a\nObjavljeno 03.12.2015 12:36\nPranje ruku nakon upotrebe toaleta se preporučuje, najčešće iz zdravstvenih razloga. Holanđani su priznali da najmanje peru ruke sapunom i vodom nakon upotrebe WC-a, navodi se u izvještaju Gallup International-a. Samo polovina ispitanika u Holandiji kaže da automatski peru ruke nakon upotrebe kupatila.\nNajviše higijenskih navika prilikom odlaska u toalet imaju stanovnici Bosne i Hercegovine od kojih čak 96% pere ruke prilikom upotrebe WC-a. Kao nacija koja veoma pazi na higijenu u toaletu, odnosno pere ruke nakon upotrebe, poslije BiH su i stanovnici Kosova sa 94%, Turske i Portugala sa 85 %, te Srbije sa 83% Samo 57% ispitanika u Italiji je reklo da automatski peru ruke, kao i Španjolci (61%) i Francuzi (62%), dok su recimo građani Srbije.\nKod pojedinih nacija upitna je iskrenost ispitanika, obzirom da su se Britanci prilikom istog ispitivanja 2011. godine izjasnili sa visokih 95% da nakon upotrebe toaleta operu ruke u praksi se pokazalo da to čine sa svega 10%. Dr Spike Lee, istraživač na Univerzitetu u Michiganu je rekao: “Pranje ruku doprinosi moralnoj čistoći, kao i fizičkoj čistoći, naša istraživanja pokazuju da pranje ruku oslobađa krivice kod lošeg ishoda teško donesenih odluka.


Poznato je da meditacija ublažava stres i čini da se mišići opuste. Probajte ovu 4-7-8 brzu tehniku disanja\n8 loših navika koje uzrokuju bolove u leđima: Neke su neočekivane!\nBrza hrana, stres i negativne emocije mogu da budu podjednako loši za vašu kičmu kao i spavanje na starom dušeku, nošenje visokih potpetica ili baletanki\nPobedite bolove u donjem delu leđa: Jednostavne vežbe za svaki dan!\nBolovi u leđima muče svakog od nas, ali osim lekova koje pijemo da bol umine, evo i par vežbi koje bolje od tableta mogu da reše problem\nPrema rečima stručnjaka korona virus se pojavljuje u šest različitih verzija, a nova otkrića će pomoći u drugom talasu pandemije\nMoćnije od bilo kog leka: Uz pomoć ovih jednostavnih vežbi oslobodićete se glavobolje za 10 minuta! (VIDEO)\nU nekoliko koraka glavobolja će potpuno nestati


Loznica: Vučić neka zna da nije Bog, njegovo vreme prolazi - #PočeloJe\nLoznica: Vučić neka zna da nije Bog, njegovo vreme prolazi\nU Loznici je održan protest #1od5miliona čime je obeleženo šest meseci od početka bunta protiv predsednika Aleksandra Vučića i Srpske napredne stranke (SNS). Na protestu su govorili Aleksandar Čotrić, Dragana Milićević i Slaviša Miletić.\nČotrić je govorio o poslednjim izveštajima Evropske komisije i „Freedom House“ gde je Srbija ocenjena kao delimično slobodna država.\n„U poslednjim izveštajima Evropske komisije i Fridom Hausa, mi smo ocenjeni kao delimično slobodna zemlja. Zato i jesmo šest meseci na ulici tražeći slobodu i ravnopravnot za sve koji ne misle kao Aleksandar Vučić i SNS. Za razliku od rimskih imperatora iza kojih su išli ljudi i govorili im „Nisi Bog, ti si samo čovek“, iza Vučića idu ljudi koji imaju dobre apanaže i govore mu „Ti si Bog“. Mi mu poručujemo da nije Bog i da njegovo vreme prolazi“, zaključio je Čotrić.\nMilićević se osvrnula na česte izjave Vučića i njegovih saradnika da je Srbija ekonomski lider u regionu.\n„Primetila sam da Vučić i njegovi saradnici preko mejnstrim medija uveravaju nas da smo mi nekakav ekonomski lider u regionu. Želim da vas upitam da li su vam puni novčanici, zamrzivači i da li ste već isplanirali godišnji odmor i kada ste poslednji put negde putovali? Kada živite u zemlji koja je ekonomski lider, takve stvari su normalne, a mi ne živimo, nego preživljavamo“, zaključila je ona.\nMiletić je naglasio da uprkos pritiscima i zastrašivanjima koje on i mnogi drugi trpe na lokalu, promena vlasti je neminovna i ništa je neće zaustaviti.\n„Građani su zastrašeni i izloženi raznim pritiscima i represijama, ali to neće zaustaviti promene. I ja trpim razne pritiske, ali ponavljam, to neće zaustaviti neminovnu promenu vlasti koja će se dogoditi pre ili kasnije“, istakao je on.\nDvadeset treća protestna šetnja sinoć u Kragujevcu\nU Zaječaru ponovo protest #1od5miliona


pukovnik docent dr Dejan Vuletić, Načelnik Odeljenja za studije odbrane | Institut za strategijska istraživanja\npukovnik docent dr Dejan Vuletić, Načelnik Odeljenja za studije odbrane\nEkspertska oblast: informaciono ratovanje, sajber kriminal, sajber ratovanje\nTelefon: +381 11 2063 451\nPukovnik docent dr Dejan Vuletić zaposlen je u Institutu za strategijska istraživanja od 2006. godine. Prethodno je radio u Institutu ratne veštine u periodu 2004-2006. Vojnu akademiju završio je 1995. godine, smer veza, a magistarsku tezu odbranio 2005. godine na temu „Informaciono ratovanje u savremenom sukobu“. Doktorsku disertaciju „Sajber kriminal i mogućnost njegovog otkrivanja“ odbranio je 2009. godine na Fakultetu organizacionih nauka Univerziteta u Beogradu.\nDejan Vuletić, „Naziv priloga u monografiji „3.1. Sajber terorizam“, u Grupa autora, Savremeni terorizam, Javno preduzeće Službeni glasnik, Institut za međunarodnu politiku i privredu, Beograd, 2015.


Fon der Lajen i Merkel za dijalog s Kinom o spornom zakonu za Hongkong | N1 Srbija\n02.07.2020. |23.26 >23.31 |\nIzvor: REUTERS/Hannibal Hanschke/Pool\nPredsednica Evropske komisije Ursula fon der Lajen i nemačka kancelarka Angela Merkel izjavile su da će EU nastaviti da razgovara s Kinom o ljudskim pravima i vladavini prava posle usvajanja kontroverznog kineskog zakona za Hongkong.\nNi Lajen ni Merkel nisu zapretile Pekingu uvođenjem sankcija niti su ponudile azil disidentima u Hongkongu, autonomnoj kineskoj teritoriji, što su učinile neke zapadne zemlje.\n"Nastavićemo da težimo dijalogu i razgovoru s Kinom o tome. Biće razlike u mišljenjima, ali nadam se i zajedničkih rezultata", rekla je Merkel na video-konferenciji za štampu.\nUkazujući da su veze s Kinom "od strateške važnosti" za EU, Merkel je navela da je važno imati "odnos poverenja u kojem svaka strana može otvoreno da izrazi stavove uz uzajamno poštovanje".\nFon der Lajen je rekla da je u interesu obe strane da bude očuvan specijalan status Hongkonga. "Jedna šestina kineskog izvoza robe ide u Evropu, a Kina svake godine prodaje Evropi dobra u vrednosti 320 milijardi evra", kazala je predsednica EK.\nKritičari smatraju da komunistička vlast Kine tim zakonom nastavlja da steže obruč oko Hongkonga, gde su prošle godine mesecima trajale masovne antivladine demonstracije, često nasilne.\nDemonstracije su prerasle u masovni pokret protiv lokalne vlasti Hongkonga i Pekinga i za demokratska prava i očuvanje gradjanskih sloboda koje su Hongkongu garantovane 1997. godine, kada je Velika Britanija vratila tu teritoriju Kini.\nPosle brojnih kritika zakona iz inostranstva, kineska vlada je danas osudila "strano mešanje" u hongkonška pitanja.\nPortparol kineskog ministarstva spoljnih poslova Žao Lidjijan rekao je da nikakav spoljni pritisak "ne bi mogao da poljulja odlučnost Kine i njenu volju da štiti državni suverenitet i prosperitet i stabilnost Hongkonga".On je Vašington da poštuje medjunarodno pravo i da prestane da se meša u unutrašnja pitanja Hongkonga, pošto je Kongres SAD juče usvojio predlog zakona o uvodjenju sankcija grupama koje narušavaju autonomiju tog grada ili ograničavaju slobode njegovim stanovnicima. Žao je dodao da će Kina, ako američki zakon stupi na snagu, "definitivno preduzeti snažne protivmere".\nKina Angela Merkel Ursula fon der Lajen\nU Kini najviše novozaraženih u poslednjih nekoliko sedmica 29.07.2020.\nKostreš: Zašto se stranim kompanijama dozvoljava gomilanje dugova za struju 28.07.2020.\nPraviće se da se kao sekiraju za ljudska prava, malo će ih kao kritikovati, ali ne toliko da se Vini Pu naroguši, ipak treba od nekud da stiže jeftina roba.


Ne važi Ženevska konvencija\nPodnaslov: Ne važi Ženevska konvencija\nTizer: Američki plaćenici koji su zarobljeni u Ukrajini ne mogu da računaju na zaštitu Ženevske konvencije, izjavio je portparol Kremlja Dmitrij Peskov u intervjuu za televiziju „Em-Es-En-Bi-Si“.\n20.06.2022 - 21:20 | .\nFoto: AFP 2022\n„Oni su plaćenici, bili su umiješani u nelegalne aktivnosti na teritoriji Ukrajine, pucali na su naše vojnike, ugrožavali njihove živote. Oni moraju da odgovaraju za svoje zločine“, istakao je Peskov, dodajući da prestupe plaćenika iz SAD treba da istraže i ruske vlasti i vlasti republika Donbasa.\nRanije je britanski list „Dejli telegraf“ saopštio da su u Ukrajini zarobljena dvojica Amerikanaca. Šef pres-službe Stejt departmenta SAD Ned Prajs saopštio je da je administracija u Vašingtonu upoznala sa vijestima da je jedan Amerikanac otputovao u Ukrajinu kako bi učestvovao u borbenim dejstvima, te da je trenutno njegova sudbina nepoznata.\nTagovi: dmitrij peskov, Ženevska konvencija, američki zarobljenici\nPeskov: Zarobljeni Amerikanci treba da odgovaraju za zločine\nMOSKVA- Američki građani zarobljeni tokom neprijateljstava u Ukrajini moraju da odgovaraju za svoja djela i na njih se ne primjenjuju Ženevske konvencije, rekao je portparol Kremlja Dmitrij Peskov.\nDmitrij Peskov: Kremlj cijeni Makronov pristup rešavanju problema\n"Znamo da je predsjednik Makron pristalica razgovora i rešavanja najkonceptualnih razlika za pregovaračkim stolom i cijenimo njegov konceptualni pristup", naveo je portparol Kremlja, prenosi ruska agencija.\nDmitrij Peskov: Plaćanje gasa u rubljama odlično funkcioniše\nPosle uvođenja zapadnih sankcija, ruski predsjednik Vladimir Putin potpisao je ukaz kojim je od 1. aprila ove godine uveo novu proceduru plaćanja ruskog gasa.\nKremlj: Zatvaranje neba neprijateljski čin\nKremlj je osudio kao "neprijateljski čin" djelovanje tri evropske zemlje koje su zatvorile vazdušni prostor za ruskog šefa diplomatije Sergeja Lavrova i tako spriječile njegovu posjetu Srbiji.


Ovakva ponuda, kako saznajemo, već je predočena menadžmentu „Jata“, koji nije pozitivno reagovao, nadajući se i dalje subvencijama iz budžeta.\nPomenuta javna preduzeća spremna su da plate za poslovne zgrade „Jata“ u Beogradu, Londonu, Ljubljani, Milanu, Amsterdamu i Atini oko 35 miliona evra, i to tako što bi polovinu tog iznosa uplatile odmah, a ostatak na rate tokom 2009. godine.\nIdeja u Vladi Srbije je da se istovremeno krene sa restrukturiranjem „Jata“, u kome je neophodno drastično smanjiti broj zaposlenih, pa bi se deo novca od prodaje nekretnina iskoristio za stimulativni socijalni program. U „Jatu“ je trenutno zaposleno 1.838 ljudi, od čega 486 sa visokom stručnom spremom. Nezvanične procene govore da je više od polovine zaposlenih višak. Ostatak novca od prodaje nekretnina išao bi na obnovu flote, a Vlada je spremna da da garancije „Jatu“ da početkom sledeće godine na lizing kupi nekoliko aviona odgovarajuće klase i veličine za potrebe regionalnog saobraćaja.\nInače, „Jatova“ flota trenutno je svedena na svega devet „boinga“ 737-300. Ostalo čine tri aviona tipa ATR-72, 31 avion u Pilotskoj akademiji i 24 aviona u Privrednoj avijaciji.\n„Jat“ je na kraju 2007. godine imao imovinu vrednu 162,6 miliona evra i dugove od 247,4 miliona evra. Pet najznačajnijih objekata u vlasništvu „Jata“ su Poslovni centar u Bulevaru umetnosti na Novom Beogradu, Saobraćajno tehnički centar, Zgrada školskog centra, Zgrada letačke operative i Poslovni prostor u Ulici kralja Milana u Beogradu( 800 kvadrata). Uz to, „Jat“ ima poslovni prostor i na Aerodromu „Beograd“, zgradu u Londonu( 230 kvadrata) i poslovnice u Milanu, Amsterdamu, Ljubljani i Atini.\nU vlasništvu „Jata“ je i zemljište površine 3.815.313 metara kvadratnih, od čega je 3.490.105 kvadratnih metara građevinsko zemljište, a ostatak poljoprivredno. Letošnji tender za „Jat“, na kome je država tražila 51 miliona evra za 51 odsto kapitala, nije uspeo, a iz Vlade je najavljeno da će prodaja „Jata“ biti odložena.


Moć i nemoć – Katalaksija\nRobert Kagan · Objavljeno 14/10/2005\nVreme je da se prestane sa pretvaranjem da Evropljani i Amerikanci dele zajednički pogled na svet, ili da čak pripadaju istom svetu. O svim tipčnim pitanjima moći – njene efikasnosti, moralnosti, poželjnosti – evropske i američke perspektive se razilaze. Evropa se udaljava od moći, ili da to kažemo nešto drugačije, kreće se ka prevazilaženju moći, ka samostalnom svetu zakona i normi, transnacionalnih pregovora i kooperacije. Evropa ulazi u postistorijski raj mira i relativnog napretka, ostvarenje Kantovog ‘večnog mira’. Sjedinjene Države, u meðuvremenu, ostaju zaglibljene u istoriji, demonstrirajući snagu u anarhičnom hobsovskom svetu, u kome su meðunarodne norme i zakoni nepouzdani, i gde istinska bezbednost, odbrana i promocija liberalnog poretka još uvek zavise od posedovanja i upotrebe vojne sile. Zbog toga se danas može reći da su po pitanju velikih strateških i meðunarodnih problema Amerikanci sa Marsa, a Evropljani sa Venere. Oko malo čega se slažu, i sve manje i manje se razumeju. I ovo nije prelazno stanje stvari, rezultat američkog izbora ili nekog katastrofičnog dogaðaja. Uzroci transatlantske podele su duboki, dugo su nastajali, i verovatno će potrajati. Kada se radi o utvrðivanju nacionalnih prioriteta, odreðivanju pretnji, definisanju izazova i formiranju spoljne i odbrambene politike, SAD i Evropa idu različitim putevima.\nOvaj kontrast je vidljiviji ako ste Amerikanac koji živi u Evropi. Evropljani su svesniji narastajućih razlika, možda zato što ih se više plaše. Evropski intelektualci su skoro jedinstveni u oceni da Amerikanci i Evropoljani više ne dele zajedničku ‘stratešku kulturu’. Evropska najcrnja karikatura prikazuje Ameriku kojom dominira ‘kultura smrti’, ratnički mentalitet kao prirodna posledica nasilničkog društva u kome vlada pretnja smrtne kazne i svako nosi oružje. Ali i oni koji ne prave ova gruba poreðenja se slažu da postoje duboke razlike u načinu sprovoðenja spoljne politike u Americi i Evropi. Oni pokazuju da se SAD lakše okreću sili, i u poreðenju sa Evropom, manje su strpljive u diplomatiji. Amerikanci u principu vide svet podeljen na dobro i zlo, prijatelje i neprijatelje, dok Evropljani vide složeniju sliku. U sukobu sa stvarnim ili potencijalnim protivnicima Amerikanci, uopšte, više vole politiku prinude nego ubeðivanja, naglašavaju kaznenu a ne popravnu dimenziju sankcija, štap nasuprot šargarepi. Amerikanci u meðunarodnim poslovima vole da stvari privedu kraju, teže da probleme reše a pretnje eliminišu, i naravno, izrazito su skloni unilateralizmu u meðunarodnim odnosima. Ne gaje sklonost ka delovanju kroz meðunarodne institucije kao što su UN, i saradnji sa drugim državama na postizanju zajedničkih ciljeva, skeptičniji su po pitanju meðunarodnog prava i spremniji da operišu izvan njegovih struktura kada smatraju da je to neophodno, ili samo korisno.(1) Evropljani insistiraju na prefinjenijem i nijansiranijem pristupu problemima. Pokušavaju da na druge utiču suptilno i posredno. Tolerantniji su na neuspeh, strpljiviji kada nema brzih rešenja. Oni generalno više vole miroljubljivije odgovore na probleme, preferiraju pregovore, diplomatiju, i više vole ubeðivanje od prinuðivanja. Brže se okreću meðunarodnom pravu, meðunarodnim konvencijama i meðunarodnom pristupu u rešavanju sporova. Pokušavaju da iskoriste ekonomske i trgovinske veze za povezivanje država. često stavljaju naglasak na proces, a ne rezultat, verujući da na kraju proces može postati važniji. Ovaj dualni portret Evrope je, naravno, pomalo prenaglašena i pojednostavljena karikatura. Ne mogu se izvoditi generalizacije o Evropljanima. Britanci možda imaju više ‘američko’ shvatanje moći od većine svojih kontinentalnih evropskih kolega. A postoje i razlike unutar država sa obe strane Atlantika. U SAD, demokrate izgledaju veći ‘Evropljani’ od republikanaca. Državni sekretar Kolin Pauel (Colin Powell) može da izgleda veći ‘Evropljanin’ od sekretara odbrane Donalda Ramsfelda (Donald Rumsfeld). Mnogi Amerikanci, naročito pripadnici intelektualne elite, su nezadovoljni američkom ‘tvrdom’ spoljnom politikom, kao i bilo koji Evropljanin. I neki Evropljani cene moć, isto kao i neki Amerikanci. Ipak, ove karikature pokazuju jednu suštinsku istinu. SAD i Evropa se danas fundamentalno razlikuju. Pauel i Ramsfeld imaju više zajedničkog nego Pauel i Iber Vedrin (Hubert Vedrine), ili čak Džek Strou (Jack Straw). Kad se radi o upotrebi sile, jezgro američkih demokrata ima više zajedničkog sa republikancima nego što ima sa većinom evropskih socijaldemokrata. Tokom 90-ih, čak su i američki liberali bili spremniji da se okrenu sili, i bili su ‘evropskiji’ u svom viðenju sveta nego većina njihovih evropskih suparnika. Klintonova administracija je bombardovala Irak, kao što je bombardovala i Avganistan i Sudan. Evropske vlade to sigurno ne bi uradile. Interesantno je pitanje, da li bi uopšte bombardovale Beograd 1999-te da ih SAD nisu pogurale.(2)\nŠta je izvor ovih različitih perspektiva? Ovom pitanju je prethodnih godina posvećeno malo pažnje, bilo zbog toga što su intelektualci i kreatori spoljnih politika sa obe strane Atlantika poricali postojanje realnih razlika, bilo zbog toga što su oni koji su ukazivali na razlike, naročito u Evropi, više prebacivali SAD nego što su bili zainteresovani da shvate zašto se SAD ponašaju tako kao što se ponašaju, ili što se toga tiče, zašto se Evropa ponaša tako kao što se ponaša. Krajnje je vreme da se prestane sa uvredama i poricanjem, i da se direktno suoči sa problemima.\nUprkos onome što mnogi Evropljani i Amerikanci veruju, ove razlike u strateškoj kulturi ne proizilaze prirodno iz nacionalnih karaktera Amerikanaca i Evropljana. Na kraju krajeva, ono što Evropljani smatraju svojom miroljubivom strateškom kulturom je, istorijski gledano, novijeg datuma. Ono je daleki rezultat jedne vrlo različite strateške kulture koja je stotinama godina dominirala Evropom, u najmanju ruku sve do Drugog svetskog rata. Evropske države, i nacije, koje su sa entuzijazmom ušle u taj kontinentalni rat su verovale u machtpolitik. Dok se koreni sadašnjeg evropskog pogleda na svet, kao i koreni same Evropske unije mogu naći u Prosvetiteljstvu, evropska politika ‘velike sile’ se nije rukovodila vizionarskim planovima filozofa i fiziokrata.\nŠto se SAD tiče, nema ničeg konačnog u njihovom današnjem jakom oslanjanju na silu kao sredstvu u meðunarodnim odnosima, niti u njihovom naginjanju ka unilateralizmu i udaljavanju od meðunarodnog prava. Amerikanci su takoðe deca Prosvetiteljstva, i u ranim godinama svoje države su bili pravoverniji sledbenici te vere. Američki državnici XVIII i s početka XIX veka su zvučali slično današnjim evropskim državnicima, veličajući vrednosti trgovine kao rešenja za meðunarodne razdore, i pretpostavljajući meðunarodno pravo i razmišljanje gruboj sili. Mlade SAD su nadjačavale nacije severnoameričkog kontinenta, ali kad se trebalo suočiti sa evropskim divovima, SAD su tvrdile da se odriču te moći, i osuðivale politiku sile evropskih imperija XVIII i XIX veka kao atavizam. Dva veka kasnije, Amerikanci i Evropljani su zamenili mesta, i shvatanja. Ovo je delimično slučaj i zbog toga što se za poslednjih 200 godina, ali naročito poslednjih decenija, odnos snaga drastično promenio. Kada su SAD bile slabe, koristile su strategije posrednog delovanja, strategije slabosti. Danas, kada su jake, ponašaju se kao što se ponašaju jake države. Kada su evropske velike sile bile jake, oslanjale su se na snagu i vojničku slavu. Danas Evropa gleda na svet očima slabih sila. Ove veoma različite tačke gledišta, slabi protiv jakih, prirodno su dovele do razlika u strateškom suðenju, do razlika u procenjivanju pretnji, i čak do razlika u proračunima interesa. Ali, ovo je samo deo odgovora. Jer, uporedo sa ovim prirodnim posledicama transatlantskog jaza u moći, otvorio se i širok ideološki jaz. Evropa je, zahvaljujući jedinstvenom iskustvu u drugoj polovini XX veka, koje je u protekloj deceniji rezultiralo stvaranjem EU, razvila skup ideala i načela o korisnosti moći, koja se u potpunosti razlikuju od ideala i načela Amerike, koja nije imala takvo iskustvo. Ako strateški ponor izmeðu SAD i Evrope danas izgleda veći nego ikada i još uvek se širi zabrinjavajućom brzinom, tome je uzrok meðusobno pojačavanje ovih materijalnih i ideoloških razlika. Ovakav razoran proces je možda nemoguće preokrenuti.\nPrevod: Dušan Stojanov


Falluja: Žestoke borbe izmedju američkih snaga i iračkih ustanika - 2004-04-07\n07 april, 2004\nŽestoke borbe izmedju američkih snaga i iračkih ustanika su u toku u Falluji, dok se ustanak u kojem učestvuju militanti sunita i šiita proširio po Iraku. Svjedoci kažu da je danas u Falluji ubijeno oko 40 ljudi, kada su američke snage bombardirale zgradu na lokalitetu džamije sunita. Američki general Mark Kimmit je rekao da su marinci napali vanjski zid oko dvorišta džamije i da sama džamija nije oštećena. On nije potvrdio broj žrtava, ali je rekao da su marinci u gradu i, kako je rekao, eliminišu neprijatelja jednog po jednog.\nMarinci su u grad ušli jučer, kao odgovor na ubistvo četvorice američkih radnika civila. Izvješteno je da je jučer ubijeno 30 iračana i 12 marinaca u borbama u obžnjoj Ramadi. Danas su dvojica američkih vojnika, kako se izvještava, ubijeni u napadu u Bagdadu, dok je na sjeveru grada jedan ranjen.\nU medjuvremenu američki zvaničnici se zavjetuju da će slomiti miliciju šiitskog lidera u bjekstvu, Moqtada al-Sadra. Koalicijske trupe su danas u Karbali, ubile bliskog al-Sadrovog suradnika, dok izvještaji govore da se al-Sadr nalazi okružen svojim sljedbenicima u Najafu. U blizini Kirkuka, osam iračana su ubijeni u sukobu sa američkim vojnicima, dok je jedan američki vojnik ubijen u blizini grada Balada.


NCP.BA - e-Newsletter No. 11\npredstavljamo vam 11. izdanje NCP Newsletter-a. U ovom broju možete pronaći informacije o otvorenim pozivima, vijesti iz oblasti nauke i razvoja, kao i najavu predstojećih informativnih događaja.\nObjavljeni su novi pozivi za prijavu prijedloga projekata u FP7\nSpecifični program Ljudi\nMogućnosti prijave projekata za institucije iz BiH\nNATO Program „Nauka za mir i sigurnost“ (Science for Peace and Security Programme - SPS)\nPoseban poziv za apliciranje za napredne istraživačke radionice (Advanced Research Workshops - ARW)\nU okviru NATO SPS Programa objavljen je poseban poziv za dodjelu grantova za Napredne istraživačke radionice. Rok za apliciranje je 30.april 2008.godine.\nOtvoreni poziv za prijavu prijedloga projekata – Podrška naučnoj i tehničkoj saradnji u Evropi\nCOST je pozvao istraživače širom Evrope da predaju prijedloge projekata za istraživačke mreže i iskoriste ovu jedinstvenu priliku da razmijene znanja i prošire evropske perspektive.\nSerija FP7 info dana\nU periodu od 11. do 14.02.2008.godine, u organizaciji Centra za projekt menadžment, Ministarstvo nauke i tehnologije RS, održana je serija FP7 i TEMPUS info dana.\nU martu 2008. godine, u Sarajevu su održana dva info događaja: TEMPUS – Info dan za Bosnu i Hercegovinu i Međunarodni seminar drvoprerade i šumarstva. Tom prilikom, gospodin Ammar Miraščija, Direktor NCP FP BiH, je održao prezentacije o Okvirnim programima EU.\nDana 17.03.2008., u Sarajevu je održana rektorska konferencija Univerziteta u Sarajevu i tri univerziteta iz Turske.\nMinistarstvo nauke Republike Srbije otvorilo je kancelariju za pomoć istraživačima pri prijavljivanju na projekte Evropske komisije\nMinistarstvo nauke u saradnji sa Akademijom nauka i umjetnosti Republike Srbije je,4. marta 2008. godine otvorilo kancelariju za pomoć naučnicima pri prijavljivanju na projekte Evropske komisije.\nKonferencija o poljoprivredno prehrambenom istraživanju u zemljama Zapadnog Balkana\n27. marta 2008. godine u Beogradu, Srbija, održana je konferencija o trenutnom i budućem stanju poljoprivredno prehrambenog istraživanja u Albaniji, Bosni i Hercegovini, Srbiji i Makedoniji.\nDana 28.03.2008. godine, u prostorijama Rektorata Univerziteta u Tuzli održana je IV sjednica Rektorske konferencije Bosne i Hercegovine.\nNova rješenja za fundamentalne biološke probleme\nEvropska molekularna biološka orgnaizacija (EMBO) i Federacija Evropskih biohemijskih udruženja (Federation of European Biochemical Societies - FEBS), proglasilo je gospođu Naama Barkai prvom dobitnicom nagrade FEBS/EMBO Žene u nauci.\nDrugi krug poziva u okviru informacionih tehnologija „ICT Policy Support Programme”\nDrugi krug poziva za prijedloge projekata u okviru informacionih tehnologija „ICT Policy Support Programme – ICT PSP“ će biti otvoren od 29. aprila do 09. septembra 2008. godine.\nInfo dan o ICT PSP pozivu za prijedloge projekata 2008\n23. 04. 2008. godine, sa početkom u 09:15, održaće se info dan o ICT PSP pozivu za prijedloge projekata 2008.\nDrugi kongres bosanskohercegovačkih naučnika iz zemlje i svijeta\nDrugi kongres bosanskohercegovačkih naučnika iz zemlje i svijeta održat će se u Sarajevu, u periodu od 27. do 31. avgusta 2008. godine.\nNaučno-stručni simpozij „Metalni i nemetalni materijali: proizvodnja - osobine – primjena“\nU periodu od 22. do 23. maja 2008. godine, na Fakultetu za metalurgiju i materijale u Zenici, će se održati naučno-stručni simpozij pod nazivom „Metalni i nemetalni materijali: proizvodnja - osobine – primjena“.\nEvropska tehnološka platforma „Hrana za život“\nNajava sastanka aktera o revidiranom implementacionom planu\n„Koji istraživački prioriteti i aktivnosti mogu unaprijediti inovacije i kompetitivnost u poljoprivredno- prehrambenom sektoru u Evropi?“\n06. juna 2008. godine, u Brussels-u, će se održati sastanak Evropske tehnološke platforme „Hrana za život“.\nAktivnosti Univerziteta „Džemal Bijedić“ Mostar na FP6 projektu SEEWIND\nSa projektom Ideal-ist na sigurnoj strani FP7\nNakon objavljenog Združenog ICT poziva – Sigurnost, Evropska komisija je primila ukupno 155 prijedloga projekata – od čega je 56 usmjereno ka ICT, a 99 ka oblasti sigurnosti.\nGlavni cilj projekta ERA WESTBALKAN + jeste da tokom 7. Okvirnog programa (FP7) ubrza otvaranje Evropskog istraživačkog prostora emljama Zapadnog Balkana.\nIskoristite povoljnosti koje nudi ERAWESTBALKAN+ baza podataka.\nNovi projekat podržava saradnju zemalja Zapadnog Balkana i EU\nWBC INCO-NET je jedan od šest novih projekata za međunarodnu saradnju koje finansira Evropska unija u okviru programa za podršku bi-regionalnim dijalozima u oblasti nauke i tehnologije.\nCORDIS je objavio dva nova dokumenta\nPoštovani čitaoci, obavještavamo vas da je web portal CORDIS objavio dva nova vodiča.\nProfili prvih FP7 projekata su objavljeni na web portalu CORDIS\nInformacije o prvim odobrenim projektima za finansiranje u okviru FP7 su već objavljene na CORDIS-u, oficijelnom informativnom servisu Evropske unije za istraživanje i razvoj.\nCORDIS portal vam od sad nudi nove publikacije, koje donose najnovije vijesti iz oblasti nauke i razvoja u EU.\nERAWATCH servis je online informativna platforma o istraživačkim sistemima i politikama u okviru Evropske unije i zemlja koje predstavljaju njene glavne konkurente.


TV Priboj Archives - PPmedia\nBudžetska podrška za 11 medija\nPrijepolje/Priboj/Nova Varoš/Užice/Čačak/Novi Pazar – Predsednik opštine Prijepolje Vladimir Babić potpisao je danas rešenje o raspodeli devet miliona dinara iz opštinske kase za sufinansiranje medijskih projekata u 2020 godini. Time je potvrđen predlog nadležne Кomisije da pare dobije 11 medija iz Prijepolja, Nove Varoši, Priboja, Užica, Čačka i Novog Pazara. Tročlana komisija, u sastavu Jasmina Ilić […]\nadminpp033 Нема коментара 2 новембра, 2020 5:40 pm\nNa konkursima u dve opštine najviše novca televiziji Priboj\nPriboj/Nova Varoš – Rekorder u količini novca dobijenog na medijskim konkursima u Priboju i Novoj Varoši je i ove, kao i prošle godine, Informacioni centar doo – TV Priboj koji je ukupno dobio 4,5 miliona dinara iz lokalnih budžeta dve opštine. Na drugom mestu, sa “osvojenih” ukupno 1,9 miliona je užička TV 5. Uprkos činjenici […]\nadminpp033 Нема коментара 20 марта, 2020 6:43 pm\nPočela skupština, meštani brodarevskog kraja okupili se ispred sale\nDanas u 10 časova počela je sednica lokalnog parlamenta u Prijepolju na kojoj će se pored kadrovskih rešenja naći i tačka o rešavanju deponovanja smeća. Nešto pre deset časova dvadesetak meštana iz mesnih zajednica Sopotnica,Zavinograđe i Gračanice zatražilo je skidanje sa dnevnog reda ove tačke i tražeći da prisustvuju zasedanju Skupštine. Ovaj predlog naišao je […]\nadminpp033 Нема коментара 12 октобра, 2016 10:40 am\nNova Varoš: Javni interes i dalje tajna\nBurne pripreme za raspodelu „medijskog kolača“ u gradu podno Zlatara. Zašto svake godine novinarska udruženja ispravljaju greške u konkursima Novovarošana? Raspisvanjem konkursa za raspodelu tri miliona dinara novinama i radio, odnosno TV stanicama, započeo je „mali rat“ i za predlaganje članova komisija koje će o tome odlučivati, te pridobijanje naklonosti ključnih aktera u raspodeli „medijskog […]\nadminpp033 Нема коментара 29 јануара, 2016 1:29 pm


► Živković: Vučić da podnese ostavku pošto je hronično bolestan\n"Ako sam za sebe kaže da je hronično bolestan, ja pre svega zbog njegovog zdravlja i sreća kao i politike i zdravlja cele Srbije pozivam Vučića da odma podnese ostavku i posveti se lečenju i svom zdravlju, a Srbija može da izabere novog predsednika", rekao je Živković novinarima u Skupštini Srbije.\nOn je kazao da bi novi predsednik trebalo da bude izabran kao i novi sastav parlamenta republičkog i lokanlnih parlamenata posle usvajanja zakona koji on predlaže, a koji predviđa obavezan lekarski pregled za sve kandidate za poslanike, odbornike i ministre, predsednika i premijera.\n"Pa da se tim poslom bave ljudi koji su zdravi i koji mogu da donose odluke u korist Srbije koju će poštovati svi građani i ceo svet", rekao je Živković.\nŽivković je kazao da je predloženi budžet za 2020. godinu predizborni čiji je cilj da se "na teret i grbaču" "realnog" sektora podignu plate u javnom sektoru.\nOn je kazao da je što se tiče budžeta jedino pozitivno to što je prosleđen na vreme parlamentu i što je jedina tačka dnevnog reda, ali da ipak nije želeo da uđe u salu i prisustvuje sednici, te da je hteo da ostane na distanci sa ministrom koji je "dokazani plagijator" i od ljudi sa sumnjivim diplomama i brojnim aferaam.\nLider Nove je rekao da u budžetu nema odvojenih sredstava za gondolu u Beogradu što možda može da znači i da su se "dozvali pameti" i odustali od te ideje, a da je za izgradnju novog mosta preko Save u Beogradu predviđeno izdvajanje od milion dinara što nije dovoljno ni za idejni projekta, te da su možda imali "zrno pameti" i kada je taj plan u pitanju i da će možda i od toga aktuelna vlast da odustane.\nŽivković je kazao da je i dalje "crna rupa" u budžetu izdvajanje za usluge po ugovoru za koje je ove godine predviđeno 57 milijardi dinara, što je za osam milijardi više nego za 2019. godinu.\nZoran Živković izjavio je da je deklaracija o evropskoj budućnosti Srbije u skladu sa politikom njegove stranke, ali da je nejasno šta je budućnost i ideja toga i da li ona vodi u neko novo okupljanje.\nKako je agenciji Beta ranije rečeno, u subotu će u Beogradu biti predstavljena Deklaracija o evropskoj budućnosti Srbije, u organizaciji "Srbije 21 – Centra za buduću Srbiju", o kojoj će govoriti više narodnih poslanika iz DS, SDS i predstavnici Nove stranke i PSG, kao i predstavnici pojedinih nevladinih organizacija.\nSuosnivač organizacije "Srbija 21-Centar za buduću Srbiju" je bivši član Građanskog saveza Srbije i Liberalno demokratske partije Bojan Đurić.\n"Nova stranka se slaže oko svih načelnih stvari koje pišu u deklaraciji. Ono što je nejasno je šta je ideja i budućnost toga, da li je deklaracija sama po sebi dovoljna, ili se ide dalje u kreiranje nekog okupljanja oko te ideje, i da li ima veze sa borbom za izborne uslove i nastupa na izborima", rekao je Živković agenciji Beta.\n"Mislim da je za učesnike tog skupa i okupljene oko te deklaracije važno da znaju šta će sutra", rekao je Živković.\nNajavljeno je da će o Deklaraciji u subotu između ostalih, govoriti poslanice Gordana Čomić, Nataša Vučković i Vesna Marjanović, poslanici Nenad Konstantinović i Marko Đurišić, funkcioner Nove stranke Aris Movsesijan, zamenik predsednika PSG Petar Miletić, kao i predstavnici civilnog sektora.\nInicijatori deklaracije smatraju da je potrebno učiniti sve da Srbija krene prema ključnom cilju - građenju društva koje ima čvrste unutrašnje demokratske temelje i institucije, a da bi za Srbiju, kako je Beti rečeno, bilo katastrofalno ako bi na bilo koji način bila relativizovana evropska budućnost i punopravno članstvo zemlje u Evropskoj uniji.\nU Deklaraciji se navodi da će njeni inicijatori i potpisinici "svaku relativizaciju važnosti evropskih integracija smatrati ugrožavanjem nacionalnih interesa".\n"Zaustavljanje, usporavanje, ili produžavanje evropskih integracija, iz unutrašnjih ili međunarodnih razloga, bio bi trijumf neprijatelja Srbije, neprijatelja demokratije, protivnika reformi, zagovornika nerešenih problema u regionu...", piše, između ostalog, u deklaraciji.\nPotpisnici na ovaj način izlaze u javnost i zbog toga što smatraju da je vreme za rešavanje svih nerešenih pitanja u regionu, a da "svako dalje odlaganje, posebno kroz održavanje stanja 'zamrznutog konflikta', samo još više doprinosi odlaganju našeg suočavanja s realnošću i okretanja razvoju i budućnosti".\n"Srbija može stati u red uređenih, modernih i razvijenih država samo ako postane punopravna članica Evropske unije, sa demokratskim unutrašnjim uređenjem, odgovornim i transparentnim institucijama i ekonomskim i društvenim odnosima postavljenim na evropskim principima, ljudskim pravima i dostignućima", ističu autori Deklaracije.


BANJALUKA, BIJELJINA – Cijena brašna po kilogramu veća je dva feninga, dok se u narednom periodu očekuje da dođe do još većeg skoka za još dodatnih šest feninga, potvrdio je predsjednik Udruženja mlinara RS Zoran Kos.\nPredsjednik Udruženja pekara regije Bijeljina Radenko Pelemiš ističe da je već došlo do poskupljena brašna, kako u semberskim mlinovima, tako i brašna koje dolazi iz uvoza, odnosno iz Srbije.\n“Cijena je već viša dva do tri feninga po kilogramu, ali u narednom periodu očekuje se da poskupi i od pet do osam feninga”, kazao je i dodao da će u skladu s tim vjerovatno doći i do poskupljenja pekarskih proizvoda.\nDa svako poskupljenje određenih proizvoda utiče na džep potrošača smatra izvršna direktorica Udruženja građana “Don” iz Prijedora Murisa Marić koja ističe da je običnom građaninu teško upratiti poskupljenja, koja su skoro svakodnevna.\n“Nema opravdanja za poskupljenja koja su se desila, a pogotovo u ovom periodu kada su dodatni troškovi i za ogrev i za spremanje djece u školu“, kazala je Marićeva i dodala da je ovo ogroman udar na budžet potrošača. Nezavisne novine\nTagovi: brasnocijenahljebizborsasa trivicvazno